title: Kandidaatti (vuoden 2000 elokuva)

text: "Kandidaatti" on saanut elokuvakriitikoilta myönteisen vastaanoton. Rotten Tomatoes -sivuston mukaan 76% kriitikoista oli antanut "Kandidaatille" positiivisen arvosanan 6,7/10 keskiarvolla. Keräys perustuu 129 arviointiin. 8 163 käyttäjästä 73% on antanut elokuvalle positiivisen arvosanan 3,5/5 keskiarvolla. Metacritic-sivuston mukaan 35 arvostelun perusteella elokuva on saanut 59 pistettä sadasta mahdollisesta. Metacriticin 22 käyttäjää on antanut elokuvalle keskiarvon 7,1/10. Internet Movie Databasen 20 485 käyttäjää on antanut elokuvalle keskiarvon 7,0/10.


title: Kandidaatti (vuoden 2000 elokuva)

text: Vuonna 2008 Barack Obama kertoi "Entertainment Weekly" -aikakauslehdelle, että Jackson Evans on hänen suosikkinsa fiktiivisistä elokuvapresidenteistä.


title: Oskari Salonen

text: Oskar (Oskari) Salonen (5. kesäkuuta 1881 Kauhajoki – 20. marraskuuta 1961 Kuopio) oli suomalainen sanomalehdentoimittaja ja sosialidemokraattien kansanedustaja.


title: Oskari Salonen

text: Salosen vanhemmat olivat torppari Anders Lautasalo ja Maria Åkerbacka. Hän kävi kansakoulun ja oli maataloustöissä sekä siirtolaisena Yhdysvalloissa. Salonen oli sanomalehdentoimittajana Tampereella 1920–1929, sosialidemokraattisen puolueen Mikkelin läänin vaalipiirin piirisihteerinä 1929–1934 ja sanomalehdentoimittajana Helsingissä vuoteen 1947 saakka.


title: Oskari Salonen

text: Salonen oli kansanedustajana 1933–1934 edustaen Mikkelin läänin vaalipiiriä. Hän sai vapautuksen edustajantoimen hoidosta 25. syyskuuta 1934 muun toimen hoitamisen takia ja hänen tilalleen eduskuntaan tuli sosialidemokraattien Kalle Hakala.


title: Oskari Salonen

text: Oskari Salonen oli naimisissa 1906–1928 Elina Laasasenahon kanssa, 1929–1943 Fanny Matilda Harosen kanssa ja vuodesta 1946 Lydia Maria Nurhosen kanssa.


title: Kalle Nurmela

text: Kalle Nurmela (15. tammikuuta 1882 Pudasjärvi – 27. elokuuta 1941 Pudasjärvi) oli suomalainen maanmittausinsinööri ja maalaisliiton kansanedustaja.


title: Kalle Nurmela

text: Nurmelan vanhemmat olivat maanviljelijä Johan Henrik Weteläinen ja Kreeta Matilda Kokko. Hän sai maturiteettitodistuksen 1903 ja valmistui maanmittausinsinööriksi 1906. Nurmala oli maanmittausauskultanttina 1906–1910 ja toimi sitten Oulun läänin nuorempana maanmittausinsinöörinä 1919 ja vanhempana maanmittausinsinöörinä 1919–1937 sekä Turun ja Porin läänin toimitusinsinöörinä 1937–1941. Hän oli maanviljelijänä Ylikiimingissä 1907–1922 ja talonomistajana Oulussa 1921–1941. Nurmela toimi myös vakaajana ja hän oli isojakotoimitusten pitäjänä Kuolajärvellä ja Sodankylässä.


title: Kalle Nurmela

text: Nurmela oli kansanedustajana 1914–1919 edustaen Oulun läänin pohjoista vaalipiiriä. Hän oli Oulun läänin valtion virkatalolautakuntien puheenjohtajana ja valtion asutusmaitten toimikuntien puheenjohtajana Pudasjärvellä ja Ranualla.


title: Kalle Nurmela

text: Kalle Nurmela oli naimisissa vuodesta 1907 Fanny Pykyn kanssa.


title: Toivo Nokelainen

text: Toivo Nokelainen (27. joulukuuta 1887 Ruokolahti – 30. heinäkuuta 1954 Imatra) oli suomalainen kirvesmies, pienviljelijä ja sosialidemokraattien kansanedustaja.


title: Toivo Nokelainen

text: Nokelaisen vanhemmat olivat kirvesmies Yrjö Nokelainen ja Katri Peltonen. Hän kävi kansakoulun ja oli kirvesmiehenä ja pienviljelijänä Ruokolahdella vuoteen 1949 saakka ja Imatralla 1949–1954.


title: Toivo Nokelainen

text: Nokelainen oli kansanedustajana 1935–1936 ja 1939–1945 edustaen Viipurin läänin itäistä vaalipiiriä. Hän tuli eduskuntaan 20. syyskuuta 1935 sosialidemokraattien Johan Helon tilalle. Nokelainen oli presidentin valitsijamiehenä vuosien 1937, 1940 ja 1943 presidentinvaaleissa. Hän oli Ruokolahden kunnanvaltuuston ja Osuusliike Imatran hallintoneuvoston jäsenenä.


title: Toivo Nokelainen

text: Toivo Nokelainen oli naimisissa 1911–1912 Anni Tilda Heinon (k. 1912) kanssa ja vuodesta 1919 Hilma Huhtasen kanssa.


title: Airat Ichmouratov

text:
Airat Rafailovich Ichmouratov (, s. 28. kesäkuuta1973, Kazan) on syntyperältään Volgan Tataari, venäläis kanadalainen säveltäjä, kapellimestari sekä klezmer klarinetisti. Hän on kapellimestari ja säveltäjä Montreal-pohjaisessa "Nouvelle Génération" kamariorkesterissa , klarinetisti Montreal-pohjaisessa Klezmer-ryhmässä Kleztory, ja kutsuttu professori Lavalin yliopistossa, Quebecissä, Kanadassa.
Ichmouratov syntyi ja kasvoi Kazanissa, Tatarstanin tasavallan pääkaupungissa, Venäjällä. Hän on Razima Icmouratovan (Gatina) ja Rafail Ichmouratovin toinen lapsi. Hän opiskeli klarinetin soittajaksi Kazan musiikkikoulussa, Kazan Musiikkiopistossa sekä Kazan Konversatoriossa, valmistuen vuonna 1996.
Vuonna 1998, Ichmouratov muutti vakituisesti Montrealiin, Kanadaan, jossa hän saavutti ylemmän korkeakoulututkinnon Montrealin Yliopistossa jossa hän opiskeli Andre Moisanin kanssa. Tämän jälkeen hän perusti Muczynski Trio yhtyeen yhdessä Luo Din (Sello) ja Evgenia Kirjnerin (piano) kanssa. Tämä trio voitti ensimmäisen palkinnon sekä Grand Award -palkinnon Kansallisilla musiikkifestivaaleilla Kanadassa vuonna 2002 ja ensimmäisen palkinnon kahdeksannessa Kansainvälisessä kamarimusiikkikilpailussa Puolan Krakówassa vuonna 2004.


title: Airat Ichmouratov

text:
Ichmouratov sai ensimmäistä kertaa kapellimestarin viran sen jälkeen, kun hän oli suorittanut tohtorin tutkinnon orkesterinjohtamisesta Montrealin Yliopistossa (2005), oli kamariorkesteri Les Violons du Royssa, Quebecin kaupungissa, jossa hän toimi kapellimestari Bernard Labadien assistenttina. Ichmouratov nimitettiin päätoimiseksi kapellimestariksi Quebecin sinfoniaorkesterille vuosiksi 2009 - 2011, jolloin häntä avusti israelilainen kapellimestarisäveltäjä Yoav Talmi. Vuonna 2011 Yuli Turovsky korvasi hänet lyhyellä varoitusajalla. Ichmouratov värvättiin mukaan I Musici de Montréal -kamariorkesterin kiertueelle Yhdysvaltoihin, Brasiliaanl ja Peruun. Lokakuussa 2011 hän teki debyyttinsä yhdessä Tatarstanin akateemisen oopperatalon sekä venäläisen balettiteatterin kanssa, ja hänet kutsuttiin uudelleen johtamaan Puccinin Turandot ja Verdin Rigoletto vuosien 2012-13 sesonkeina, aina jatkaen tästä Euroopan kiertueelle.
Vuonna 2000 Ichmouratov liittyi klezmer -ryhmään nimeltä Kleztory, jossa hän soittaa klarinettia, säveltää ja tekee sovituksia. Vuonna 2012 Kleztory valittiin ainoaksi kanadalaiseksi osanottajaksi kilpailemaan kolmansissa järjestetyissä Juutalaisten Musiikkifestivaaleissa Amsterdamissa. Hän voitti Fürth Klezmer -palkinnon, ja esiintyi tämän vuoksi hän Furth Klezmer Festivaaleilla saksassa seuraavana keväänä
Airat Ichmouratovin musiikkia on esitetty monien eri yhtyeiden ja muusikoiden toimesta ympäri maailman. Esimerkkinä näistä Maksim Vengerov, Quebec Sinfoniaorkesteri, Métropolitain orkesteri, Taipei Sinfoniaorkesteri,  Les Violons du Roy, New Orford String Quartet, Yuli Turovsky & I Musici de Montreal, Puolalaisen radion “Amadeus” -kamariorkesteri.
Ichmouratov nimettiin vakinaiseksi säveltäjäksi vuonna 2012 teokseen “Concerts aux îles du Bic”, vuonna 2013 kesäajan säveltäksi Orfordin Taidekeskukseen, ja vuonna 2015 kesäajan säveltäjäksi 17e édition of Festival Classique des Hautes-Laurentides -teokseen.Vuodesta 2010 Ichmouratov on ollut kumppanuussäveltäjä kanadalaisessa musiikkikeskuksessa.


title: Niilo Pelttari

text: Nikolai (Niilo) Pelttari (13. huhtikuuta 1886 Oulunsalo – 27. helmikuuta 1940 Turku) oli suomalainen agronomi, maamieskoulun johtaja ja maalaisliiton kansanedustaja.


title: Niilo Pelttari

text: Pelttarin vanhemmat olivat maanviljelijä Juho Pelttari ja Anna Sofia Prokkala. Hän pääsi ylioppilaaksi 1907 ja valmistui agronomiksi 1913. Pelttari oli Oulaisten maamieskoulun opettajana 1913–1917, Ilomantsin maamieskoulun johtajana 1917–1918, Itä- ja Suur-Savon maamieskoulun johtajana Rantasalmella 1919–1921, Pohjois-Pohjanmaan maamieskoulun johtajana Oulujoella 1921–1930 sekä Lounais-Suomen savialueen maamieskoulun johtajana Loimaalla 1930–1940. Pelttari toimi myös Pohjois-Pohjanmaan, Rantasalmen ja Loimaan maamieskoulujen havaintotilojen hoitajana.


title: Niilo Pelttari

text: Pelttari oli kansanedustajana 1924–1927 edustaen Oulun läänin eteläistä vaalipiiriä. Hän oli myös Saviseudun osuuskaupan hallituksen puheenjohtajana.


title: Niilo Pelttari

text: Niilo Pelttari oli naimisissa vuodesta 1917 Aina Ines Ihanelma Korhosen kanssa.


title: Daniel Mannberg

text: Daniel Mannberg (s. 27. joulukuuta 1992 Boden, Ruotsi) on ruotsalainen jääkiekkoilija, joka pelaa SHL-joukkue Brynäs IF:ssä. Hän on pelipaikaltaan oikea laitahyökkääjä. Elite Prospects -sivuston mukaan Mannbergin suurimmat vahvuudet ovat hyökkäyspäässä ja hänellä on hyvä nopeus, kädet ja tekniset taidot. Mannberg on myös varsin luova ja hänellä on hyvä pelikäsitys. Mannbergin suoritukset kuitenkin ailahtelevat ajoittain. Hän laukoo oikealta.


title: Daniel Mannberg

text: Mannberg on Björns IF:n kasvatti. Hän siirtyi juniorina sittemmin Bodens IK:hon, josta Mannberg siirtyi 14-vuotiaana Luleå HF:ään kaudeksi 2007–2008. Kaudella 2009–2010 hän oli seuran J20-junioreiden kolmanneksi paras pistemies tehoilla 13+21=34. Pudotuspeleissä Mannberg oli Luulajan paras syöttäjä ja jakoi sisäisen pistepörssin voiton Jonas Berglundin kanssa. Hän voitti kauden päätteeksi J20 SuperElitin pronssia. Mannberg debytoi kauden aikana myös Luulajan Elitserien-joukkueessa, jossa hän pelasi kolme runkosarjaottelua ilman tehopisteitä. Mannberg teki Elitserien-debyyttinsä 11. marraskuuta 2009 HV71:tä vastaan. Hänet kutsuttiin paikkaamaan Robin Lindqvistin ja Thomas Rafflin poissaoloja. Mannberg merkittiin samaan ketjuun Emil Lundbergin ja Mikael Lidhammarin kanssa ja hän sai jääaikaa lopulta 1.57 minuuttia. Mannbergistä tuli 16 vuoden, kymmenen kuukauden ja 14 päivän ikäisenä Luleå HF:n seurahistorian nuorin Ruotsin pääsarjatasolla debytoinut pelaaja.


title: Daniel Mannberg

text: Kaudella 2010–2011 Mannberg pelasi Elitserienissä 20 runkosarja- ja kahdeksan playoff-ottelua tehden yhden syöttöpisteen. Hän pelasi ison osan kaudestaan vielä myös Luulajan J20-junioreissa, joiden varakapteenina Mannberg toimi. Kaudella 2011–2012 hän teki Elitserienin runkosarjassa tehot 1+2=3. Maaliskuussa 2012 Mannberg teki Luulajan kanssa kaksivuotisen jatkosopimuksen.


title: Daniel Mannberg

text: Mannberg pelasi kauden 2012–2013 runkosarjan suurimmaksi osaksi lainalla HockeyAllsvenskanin nousijajoukkue Asplöven HC:ssä. Loppukaudesta hän palasi kuitenkin Luulajan vahvuuteen ja voitti loppukaudesta Elitserien-hopeaa. Mannberg voitti kauden aikana myös European Trophyn mestaruuden. Tammikuussa 2014 hän teki Luulajan kanssa kaksivuotisen jatkosopimuksen. Kaudella 2014–2015 Mannberg voitti joukkueessa Mestarien liigan mestaruuden. Hän jäi Luulajassa kuitenkin pieneen rooliin ja pelasi valtaosan syyskaudestaan myös lainalla Asplövenissä, kunnes Mannberg siirtyi tammikuussa 2015 loppukaudeksi Brynäs IF:ään. Maaliskuussa hän teki joukkueen kanssa vuoden mittaisen jatkosopimuksen ja saman vuoden marraskuussa Mannbergin sopimusta jatkettiin kahdella vuodella kevääseen 2018 saakka.


title: Daniel Mannberg

text: Kaudella 2015–2016 Mannberg teki Ruotsin pääsarjatason yhden kauden piste-ennätyksensä tehoilla 7+4=11. Kauden 2016–2017 päätteeksi hän voitti SHL-hopeaa. Kaudella 2017–2018, syyskuussa 2017 Mannberg pelasi kolme ottelua lainalla Allsvenskanin Almtuna IS:ssä. Tammikuussa 2018 hän teki Brynäsin kanssa kaksivuotisen jatkosopimuksen.


title: Daniel Mannberg

text: Mannberg pelasi alle 18-vuotiaiden MM-kilpailuissa vuonna 2010, jolloin hän voitti hopeaa. Mannberg pelasi myös World Junior A Challengessa vuonna 2010. Yhteensä hän on pelannut 13 nuorten ja 27 poikien maaottelua.


title: Daniel Mannberg

text: Ruotsin A-maajoukkueessa Mannberg on pelannut kaksi ottelua. Hän teki A-maajoukkuedebyyttinsä Euro Hockey Challengessa 9. huhtikuuta 2014 Rapperswil-Jonassa Sveitsiä vastaan.


title: Antti Halonen (poliitikko)

text: Antti Halonen (14. kesäkuuta 1885 Jaakkima – 5. heinäkuuta 1942 Viipuri) oli suomalainen maanviljelijä, piirisihteeri ja maalaisliiton kansanedustaja.


title: Antti Halonen (poliitikko)

text: Halosen vanhemmat olivat maanviljelijä Juhana Halonen ja Cecilia Lötjönen. Hän kävi sihteeriopiston 1918 ja suoritti saarnalupatutkinnon 1919 Savonlinnan tuomiokapitulissa. Halonen toimi maanviljelijänä Jaakkimassa. Hän oli metsätöiden johtajana 1907–1910, Sortavalan evankelisen seuran matkapuhujana 1910–1918 ja Etelä-Karjalan nuorten kristillisen piirijärjestön sihteerinä 1919–1942.


title: Antti Halonen (poliitikko)

text: Halonen oli kansanedustajana 1930–1942 edustaen Viipurin läänin itäistä vaalipiiriä. Hän kuoli kesken edustajakautensa heinäkuussa 1942 ja hänen tilalleen eduskuntaan tuli maalaisliiton Toivo Ikonen. Halonen oli kirkolliskokousedustajana ja hän kuului Laatokan kalastajaliiton ja Suomen kalastajayhdistyksen johtokuntiin.


title: Antti Halonen (poliitikko)

text: Antti Halonen oli naimisissa 1923–1940 Ida Valkeapään kanssa ja 1941 Iida Maria Tillin kanssa.


title: Sirnihtan keramiikka

text: Sirnihtan keramiikka on Suomen varhaismetallikauteen ja rautakauteen liittyvä lähinnä etelä-itäsuomalainen keramiikanvalmistuksen tyylisuunta, joka luetaan kuuluvaksi Säräisniemen keramiikkaan 2 (Sär-2). Sitä käytettiin ajanjaksolla 600 eaa.–300 jaa., mikä on samanaikainen Kjelmøyn- ja Luukonsaaren keramiikan kanssa, jotka syntyivät Anttilan keramiikan jälkeen.


title: Sirnihtan keramiikka

text: Astiat ovat tasapohjaisia ja suoraseinämäisiä niin, että suuaukon reunoja on taivutettu hieman ulospäin. Astiat levitettiin tai taputeltiin valmistusvaiheessa veistetyn puumuotin päälle. Kun astia poltettiin nuotiolla tai uunissa, paloin muotti samalla kertaa. Savimassan valmistuksessa siihen sekoitettiin runsaasti kuiduiksi hakattua asbestimineraalia. Asbestikuidut toimivat savimassassa sideaineena, jonka vuoksi astian seinämistä voitiin tehdä hyvin ohuita. Astiasta koristeltiin pääasiassa vain sen yläreunaa. Siihen piirrettiin vaakasuoria viivoja astian ympäri painaen viivojen väliin esimerkiksi kampaleimoilla koristekuvioita. Viivoista vedettiin alaspäin lyhyitä viivoja hapsuiksi. Pelkistettyjäkin astioita tehtiin niin, että koristeluna oli vain vaakasuorat viivat. Myös astian kyljen alaosissa saattoi olla koristelua. Tasapohjaisen astian tasaiseen pohjaan tehtiin usein säteittäitä koristekuvioita.


title: Sirnihtan keramiikka

text: Sirnihtan keramiikan levintäalueen painopiste sijaitsee Savossa. Savon ulkopuolella löytyy myös kohteita, jotka kattavat laajan alueen itäsuomalaisen alueen Kainuusta maan eteläosiin. Löytöpaikkoja on kuitenkin niin vähän, että keramiikan leviämisalueen laajuuteen tulee mahdollisesti vielä muutoksia.Sitä on tutkittu hyvin vähän, sillä löytöjäkin on vähän. Christian Carpelan (1965) erotti Säräisniemen keramiikasta 2 neljä alaryhmää, joista Sirnihtan ryhmä muodosti oman ryhmänsä. Siitä ovat kirjoittaneet Carpelanin lisäksi vain Mika Lavento (1992, 1996).


title: Rustam Azimov

text: Rustam Azimov (syntynyt 20. syyskuuta 1958) on uzbekistanilainen poliitikko, joka on ollut Uzbekistanin valtiovarainministeri vuodesta 2005. Hän toimi samassa tehtävässä myös vuosina 1998- 2000.


title: Rustam Azimov

text: Azimov on syntynyt Taškentissa vuonna 1958 ja koulutukseltaan insinööri ja taloustieteiden tohtori. Itsenäistymisen jälkeen vuonna 1991, Azimov toimi ulkomaantoimintojen johtajana Uzbekistanin valtionpankissa ja teki yhteistyötä Euroopan Jälleenrakennus-ja kehityspankin (EBRD) kanssa. Hän tuli politiikkaan vuonna 1994, kun hänet valittiin Uzbekistanin parlamenttiin. Hän oli valtiovarainministeri 1998-2000 ja sen jälkeen tilasto- ja makrotalousministeri. Vuonna 2002 hänestä tuli varapääministeri, ja uudelleen valtiovarainministeri vuonna 2005.


title: Rustam Azimov

text: Azimovia pidetään yhtenä johtavista ehdokkaista Islom Karimovin seuraajaksi Uzbekistanin presidenttinä. Azimovia on usein nähty Karimovin vierellä kansainvälisissä kokouksissa.


title: Hongkongin ePrix 2016

text: Hongkongin ePrix 2016 eli 2016 Hongkong ePrix oli Formula E -sarjan kauden 2016–2017 avauskilpailu. Kilpailu ajettiin 9. lokakuuta 2016 Hongkongin katuradalla Hongkongissa.


title: Hongkongin ePrix 2016

text: Kilpailussa tekivät debyyttinsä Jaguar Racing sekä Techeetah -tallit. Uusina kuljettajina debyyttinsä tekivät ruotsalainen Felix Rosenqvist, saksalainen Maro Engel, argentiinalainen José María López, brittiläinen Adam Carroll sekä uusi-seelantilainen Mitch Evans.


title: Hongkongin ePrix 2016

text: Paalupaikalta kilpailuun lähti Nelson Piquet. Kilpailun voittoon ajoi hallitseva maailmanmestari Sébastien Buemi. Toiseksi sijoittui Lucas di Grassi, joka starttasi kilpailuun vasta 19. ruudusta. Kolmanneksi sijoittui Nick Heidfeld.


title: Hongkongin ePrix 2016

text: Huomiot:


title: Reuben, Reuben

text: Reuben, Reuben on Robert Ellis Millerin ohjaama yhdysvaltalainen musta komediaelokuva vuodelta 1983. Julius J. Epstein sovitti sen käsikirjoituksen Herman Shumlinin näytelmästä "Spofford", joka puolestaan perustuu Peter De Vriesin romaaniin "Reuben, Reuben".


title: Reuben, Reuben

text: Viinaan ja naisiin menevä, runosuonensa ehdyttänyt skotlantilainen runoilijarenttu Gowan McGland (Tom Conti) viettää aikaa Yhdysvaltojen vauraassa Connecticutissa. Hän esiintyy varakkaiden naisten kirjallisuuskerhoissa.ja yläluokan päivällisillä etsien niistä tilapäistä ja vaihtuvaa seuraa itselleen. Muuan hammaslääkäri käyttää ammattitaitoaan kostaakseen McGlandille saatuaan tietää tämän muhinoineen vaimonsa kanssa. Lähijunassa matkalla New Yorkista mies joutuu pulaan lipuntarkastajan kanssa, kunnes nuori naisopiskelija Geneva Spofford (Kelly McGillis esikoisroolissaan) tunnistaa hänet ja lupaa maksaa hänen matkalippunsa. He rakastuvat, ja tytöllä on suhteessa vain hävittävää.


title: Reuben, Reuben

text: "Reuben, Reuben" tuotti Oscar-ehdokkuudet käsikirjoituksestaan ja Tom Contin miespääosasta. Se sai myös Golden Globe -ehdokkuudet vastaavissa sarjoissa sekä parhaan draamaelokuvan sarjassa. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. "Video-oppaassa" vuodelta 1994 Asko Alanen antoi elokuvalle kolme tähteä viidestä, mikä vastaa sanallista arviota ”hyvä”.


title: Citroën World Rally Team

text: Citroën Total Abu Dhabi World Rally Team on Rallin MM-sarjassa kilpaileva autourheilutalli. Talli on kilpaillut sarjassa vuodesta 2001 lähtien. Sébastien Loeb on voittanut yhdeksän peräkkäistä kuljettajien maailmanmestaruutta vuosina 2004–2012 ja talli kahdeksan valmistajien mestaruutta vuosina 2003–2005, 2008–2012.


title: Citroën World Touring Car Team

text: Citroën World Touring Car Team on kesäkuussa 2013 perustettu autourheilutalli. Talli on kilpaillut vuodesta 2014 lähtien World Touring Car Championship -sarjassa. Kuljettajista José María López on voittanut kuljettajien ja talli valmistajien maailmanmestaruudet vuosina 2014–2015.


title: Teuvo Valanne

text: Teuvo Salomo Valanne (8. kesäkuuta 1886 Helsinki – 10. heinäkuuta 1948 Helsinki) oli suomalainen toimitusjohtaja, kenkäkauppias ja kansallisen kokoomuksen kansanedustaja.


title: Teuvo Valanne

text: Valanteen vanhemmat olivat ajuri Berndt August Oilenius ja Amanda Gustava Tötterström. Hän kävi kansakoulun ja oli aluksi konttoripoikana ja konttoristina Helsingissä 1899–1906. Valanne oli sitten Länsi-Suomi-lehden toimittajana Raumalla 1906–1911, Aamulehden toimitussihteerinä Tampereella 1911–1917 ja Uusi Aura-lehden toimitussihteerinä ja vastaava toimittajana Turussa 1917. Valanne siirtyi pois lehtialalta ja oli tämän jälkeen Aaltosen kenkätehdas oy:n konttoristina, prokuristina ja myyjänä Tampereella 1917–1931, Gösta Oldenburg oy:n toimitusjohtajana, johtokunnan puheenjohtajana ja omistajana Helsingissä 1931–1946 sekä Valanne oy:n toimitusjohtajana ja johtokunnan puheenjohtajana 1946–1948.


title: Teuvo Valanne

text: Valanne oli kansanedustajana 1942–1948 edustaen Uudenmaan läänin vaalipiiriä. Valanne oli myös Helsingin kaupunginvaltuuston jäsenenä. Hän toimi Yksityisyrittäjien liiton, Suomen kenkäkauppiaiden liiton ja SVUL:n Tampereen piirin puheenjohtajana. Valanne kuului Stadion-säätiön edustajistoon, Kenkäkauppa-alan neuvottelukuntaan ja Kenkä-, sukka- ja nahka-alan neuvottelukuntaan.


title: Teuvo Valanne

text: Teuvo Valanne oli naimisissa vuodesta 1908 Josefina Vilhelmina Sarasuon kanssa.


title: Aukusti Luoma

text: Aukusti Vihtori Luoma (8. syyskuuta 1888 Kuortane – 11. heinäkuuta 1943 Helsinki) oli suomalainen maanviljelijä, pankinjohtaja ja kansallisen kokoomuksen kansanedustaja.


title: Aukusti Luoma

text: Luoman vanhemmat olivat maakauppias Eljas Luoma ja Johanna Perander. Hän kävi seitsemän luokkaa oppikoulua ja oli maanviljelijänä Kuortaneella. Luoma toimi Kuortaneen säästöpankin johtajana 1917–1943 ja oli Kuortaneen kunnankirjurina kolmen vuoden ajan.


title: Aukusti Luoma

text: Luoma oli kansanedustajana 1927–1930 edustaen Vaasan läänin itäistä vaalipiiriä. Hän oli myös Kuortaneen kunnanvaltuuston jäsenenä. Luoma toimi Isänmaallisen kansanliikkeen Etelä-Pohjanmaan itäisen piirin puheenjohtajana ja oli Etelä-Pohjanmaan suojeluskuntapiirin esikunnan ja Etelä-Pohjanmaan ilmapuolustusliiton johtokunnan jäsenenä.


title: Aukusti Luoma

text: Aukusti Luoma oli naimisissa vuodesta 1909 Hellin Serafia Järvikankaan kanssa.


title: Jalmari Malmi

text: Jalmari Malmi (25. syyskuuta 1893 Virolahti – 27. marraskuuta 1943 Helsinki) oli suomalainen maanviljelijä, kauppias ja maalaisliiton kansanedustaja.


title: Jalmari Malmi

text: Malmin vanhemmat olivat maanviljelijä Erik Malmi ja Karoliina Malmi. Hän kävi maamieskoulun ja toimi maanviljelijänä Lappeella vuoteen 1940 saakka ja oli sitten huonekalukauppiaana Lappeenrannassa 1940–1943. Malmi oli Maakansa-lehden Lappeenrannan konttorin hoitajana noin kymmenen vuoden ajan vuoteen 1940 saakka, Maakansa-lehden taloudenhoitajana yhden vuoden ajan sekä Pahloisten osuuskassan hoitajana.


title: Jalmari Malmi

text: Malmi oli kansanedustajana 1921–1922 edustaen Viipurin läänin läntistä vaalipiiriä. Hän tuli eduskuntaan 11. lokakuuta 1921 maalaisliiton Artur Wuorimaan tilalle. Malmi oli lisäksi Lappeen kunnanvaltuuston ja kunnallislautakunnan jäsenenä.


title: Jalmari Malmi

text: Jalmari Malmi oli naimisissa vuodesta 1919 Hilja Lyydia Tanskan kanssa.


title: Eero Nurmesniemi

text: Erkki Eero Nurmesniemi (5. toukokuuta 1882 Kärsämäki – 9. lokakuuta 1948 Kärsämäki) oli suomalainen maanviljelijä ja maalaisliiton kansanedustaja.


title: Eero Nurmesniemi

text: Nurmesniemen vanhemmat olivat maanviljelijä Heikki Kutramoinen ja Kaisa Reeta Paajanen. Hän oli maanviljelijänä Kärsämäellä ja toimi myös lakiasiain ajajana, maanmittausapulaisena ja yksityisenä maiden mittaajana ja arviomiehenä.


title: Eero Nurmesniemi

text: Nurmesniemi oli kansanedustajana 1927–1933 ja 1936–1945 edustaen Oulun läänin eteläistä vaalipiiriä 1927–1933 ja 1936–1939 sekä Oulun läänin vaalipiiriä 1939–1945. Hän oli Kärsämäen kunnanvaltuuston jäsenenä ja kuului Maalaiskuntien liiton liittovaltuustoon.


title: Eero Nurmesniemi

text: Eero Nurmesniemi oli naimisissa vuodesta 1909 Miina Lamminahon kanssa.


title: Olli Kekäläinen

text: Olli Heikki (O. H.) Kekäläinen (30. lokakuuta 1883 Kaavi – 2. elokuuta 1948 Kemi) oli suomalainen kirvesmies ja sosialidemokraattien kansanedustaja.


title: Olli Kekäläinen

text: Kekäläisen vanhemmat olivat työmies Paavo Kekäläinen ja Reetta Maria Kettunen. Hän kävi kansakoulun ja vuonna 1912 Sos.dem. puolueopiston. Kekäläinen oli rautatierakennustöissä ja kirvesmiehenä muun muassa Helsingissä, Rovaniemellä, Petsamossa ja Kemissä. Hän oli Suomen sisällissodan jälkeen vangittuna poliittisista syistä.


title: Olli Kekäläinen

text: Kekäläinen oli kansanedustajana 1939–1945 edustaen Oulun läänin pohjoista vaalipiiriä elokuun loppuun 1939 saakka ja sen jälkeen Lapin läänin vaalipiiriä. Hän tuli eduskuntaan 31. maaliskuuta 1939 maalaisliiton Kaarlo Hännisen tilalle kun tämän vaaliliiton varamiehet eivät olleet enää käytettävissä kansanedustajantoimeen. Kekäläinen oli Kemin kaupunginvaltuuston ja kaupunginhallituksen jäsenenä. Hän kuului sosialidemokraattisen puolueen puolueneuvostoon ja SAK:n valtuustoon.


title: Olli Kekäläinen

text: Olli Kekäläinen oli vuodesta 1911 Hilja Maria Halosen kanssa.


title: Moldovan jääkiekkoliitto

text: Moldovan jääkiekkoliitto () johtaa Moldovan jääkiekkoa. Se liittyi IIHF:ään 20.toukokuuta 2008. Sen johtajana toimii Iurii Topala.


title: Björkhagen (Kauklahti)

text: Björkhagen oli Espoon Kauklahdessa Mankinjoen varrella vuosina 1950–1977 sjainnut tanssilava. Se oli aikoinaan pääkaupunkiseudun ja koko silloisen läntisen ja keskisen Uudenmaan suosituin tanssipaikka. Ruotsinkielin nimi "Björkhagen" merkitsee "koivuhakaa".


title: Björkhagen (Kauklahti)

text: Tanssilava suljettiin 1977, kun talkootyöläisistä ja parkkipaikoista alkoi olla pulaa. Jotkut kauklahtelaiset olivat helpottuneita, kun melu ja liikenne lakkasi, mutta monen mieleen Björkhagen kuitenkin tuo nuoruuden kultaisen ajan. Moni on löytänyt sieltä puolison tai ainakin ihastunut ja ehkä rakastunutkin Mankinjoen rannalla. 1980-luvulla ja 1990-luvun alussa Björkhagenissa järjestettiin vuosittaiset Kauklahtipäivät, mutta sitten lava jäi käyttämättömäksi ja se purettiin 2000-luvulla.


title: Liftari (vuoden 1986 elokuva)

text: Liftari ("The Hitcher") on Robert Harmonin ohjaama yhdysvaltalainen kauhuelokuva vuodelta 1986. Road movie -tyylisen, erittäin väkivaltaisena tunnetun elokuvan on käsikirjoittanut Eric Red. Sen pääosia näyttelevät Rutger Hauer, C. Thomas Howell, Jennifer Jason Leigh ja Jeffrey DeMunn. Howell esittää Jim Halseya, nuorta miestä joka antaa kyydin psykopaatiksi osoittautuvalle peukalokyytiläiselle (Hauer). Elokuva sai ensi-iltansa Yhdysvalloissa 21. helmikuuta 1986.


title: Liftari (vuoden 1986 elokuva)

text: "Chicago Sun-Timesin" kriitikko Roger Ebert inhosi elokuvaa eikä antanut sille yhtään tähteä. "The Washington Postin" Paul Attanasio moitti esikoisohjaaja Harmonin ja kuvaaja John Sealen käyttämiä suttuisia tummia sävyjä, jotka piilottavat tapahtumien yksityiskohtia. Harvinainen myönteinen arvostelu tuli "Newsweek" -lehden Jack Krollilta, joka kutsui "Liftaria" kidutusvälineen tavoin tiukaksi ja giljotiinin tavoin kauniisti suunnitelluksi.


title: Liftari (vuoden 1986 elokuva)

text: "Video-oppaassa" vuodelta 1994 Bello Romano kuvaa "Liftaria" kyynisyydessään 1980-luvun aavemaisimpiin kuuluvaksi filmiksi. Hän antoi elokuvalle neljä tähteä viidestä, mikä vastaa sanallista arviota ”erinomainen”.


title: Liftari (vuoden 1986 elokuva)

text: Elokuvahakuteos "VideoHound’s Golden Movie Retriever" luonnehtii "Liftaria" kauhuelokuvan sijasta ”karmivan hauskaksi sadomasokistiseksi komediaksi”.


title: Liftari (vuoden 1986 elokuva)

text: Elokuva poiki jatko-osan "Liftari II" 17 vuotta myöhemmin vuonna 2003. Siinä Jim Halseyn roolia esitti edelleen Howell.


title: Liftari (vuoden 1986 elokuva)

text: Dave Meyersin ohjaama uusintaversio sai ensi-iltansa vuonna 2007.


title: Loistavat Bakerin pojat

text: Loistavat Bakerin pojat ("The Fabulous Baker Boys)" on Steve Klovesin käsikirjoittama ja ohjaama yhdysvaltalainen romanttinen musiikkikomedia vuodelta 1989. Elokuvassa suosion huipulta alas vajonnut kahden veljeksen muodostama ravintolapianistiduo päättää tuoreuttaa tarjontaansa palkkaamalla kolmanneksi jäsenekseen naispuolisen laulusolistin. Pääosia esittävät tosielämän veljekset Jeff ja Beau Bridges sekä Michelle Pfeiffer, jonka läpimurtorooleihin elokuva kuuluu.


title: Loistavat Bakerin pojat

text: Michelle Pfeiffer laulaa elokuvassa itse. Elokuvan tunnetuin kohtaus lienee hänen flyygelin kannella esittämänsä ”Makin’ Whoopee”. Jeff Bridgesin pianonsoittoa esittää ääniraidalla elokuvan musiikin säveltäjä, jazzpianisti Dave Grusin ja Beau Bridgesin soittoa John F. Hammond.


title: Loistavat Bakerin pojat

text: Vaikka tarinan tapahtumapaikkana on Seattle, "The Fabulous Baker Boys" kuvattiin etupäässä Los Angelesissa.


title: Loistavat Bakerin pojat

text: Elokuva sai hyviä arvosteluja. Sitä pidettiin tyylikkäänä, aikuiseen makuun vetoavana musiikkiaiheisena komediana.


title: Loistavat Bakerin pojat

text: Elokuva tuotti neljä Oscar-ehdokkuutta: naispääosasta (Michelle Pfeiffer), kuvauksesta (Michael Ballhaus), leikkauksesta (William Steinkamp) ja musiikista (Dave Grusin).


title: Loistavat Bakerin pojat

text: "Video-oppaassa" vuodelta 1994 Kati Sinisalo piti elokuvaa viehättävällä tavalla aikuisena, illuusiottomana nuhruisena komediana. Hän antoi elokuvalle neljä tähteä viidestä, mikä vastaa sanallista arviota ”erinomainen”.


title: Miika Hakala

text: Miika Hakala (s. 1986) on suomalainen elokuva- ja musiikkivideotekijä. Hän toimii pääasiassa ohjaajana ja käsikirjoittajana.


title: Miika Hakala

text: Hänet tunnetaan kahdesta pitkästä elokuvasta, Uuteen kesään ja Pahaa verta sekä lukuisista lyhytelokuvista ja musiikkivideoista. Hakala on perustanut TM-Filmsin yhdessä Tomi Pietilän kanssa.


title: Miika Hakala

text: Pahaa verta sai elokuvateatterilevityksen Black Lion Picturesin kautta syksyllä 2013. Levittäjänä toimi Miika J. Norvanto.


title: Miika Hakala

text: Hakala työskentelee tällä hetkellä uuden pitkän elokuvan käsikirjoituksen parissa.


title: Miika Hakala

text: Hakala on ohjannut musiikkivideoita muun muassa artisteille Poets of the Fall, Fireal, Silver Bullet, Boycott ja Crimsonic.


title: Miika Hakala

text: Hakalan ohjaamissa musiikkivideoissa käytetään yleensä elokuvamaista, tarinavetoista kerrontaa.


title: Miikka J. Anttila

text: Miikka J. Anttila (s. 1988) on suomalainen näyttelijä ja tuottaja. Hän on näytellyt teatterissa, elokuvissa ja tv-sarjoissa.


title: Miikka J. Anttila

text: Hän on ollut aktiivisesti teatteritoiminnassa mukana jo vuodesta 2005. Tie on vienyt harrastajateatterista kohti ammattinäyttelijän uraa.


title: Miikka J. Anttila

text: Hänet nähdään 2017 Roope Oleniuksen elokuvassa Kyrsyä – Tuftland.


title: Miikka J. Anttila

text: Anttila on näytellyt Hämeenlinnan Teatterin kantaesityksessä Naisia hermoromahduksen partaalla ja on Ofelia-teatteriryhmän perustajajäsen. Ofelia-ryhmän perustajajäseniä ovat myös Kyrsyä-elokuvan Neea Viitamäki ja Ria Kataja.


title: Miikka J. Anttila

text: Kyrsyän (2017) lisäksi Anttila on näytellyt muun muassa elokuvissa Pahaa verta (2013) ja tv-sarjoissa Helppo elämä (2011) ja Ex-onnelliset (2016).


title: Frans Salonen (puutarhuri)

text: Frans Johannes Salonen (2. lokakuuta 1887 Noormarkku – 24. tammikuuta 1969) oli suomalainen puutarhuri ja puutarha-aiheisten kirjojen tekijä.


title: Frans Salonen (puutarhuri)

text: Salosen vanhemmat olivat kirvesmies Frans Jakob Salonen ja Ida Sofia Wahlman. Hän kävi puutarhakoulun 1908 ja teki opintomatkoja Ruotsiin, Saksaan ja Sveitsiin 1911–1914. Salonen toimi puutarhurina eri puolilla Suomea 1914–1926 ja sen jälkeen hänellä oli vuodesta 1936 alkaen oma puutarhatila Sipoon Talmassa tiiliä ja savisia kukkaruukkuja valmistaneen Talman tiilitehtaan lähellä.


title: Bradford Bishop

text: William Bradford Bishop Jr. (s. 1. elokuuta 1936 Pasadena, Los Angelesin piirikunta, Kalifornia, Yhdysvallat) on yhdysvaltalainen mies, jonka epäillään murhanneen viisi henkilöä (vaimonsa, 37 v.; äitinsä, 68 v.; ja kolme lastaan, 5, 10 ja 14 v.) Bethesdassa, Marylandissa maaliskuussa 1976, jonka jälkeen hän vei ruumiit Columbiaan, Pohjois-Carolinaan, jossa hän poltti ne. Bishop on eräs Yhdysvaltain etsityimmistä rikollisista; FBI on tarjonnut suoraan hänen löytämiseensä johtavista vihjeistä 100 000 Yhdysvaltain dollarin arvoisen palkkion (n. 95 735 euroa). Bishop osaa englannin lisäksi sujuvaa ranskaa, espanjaa, italiaa ja serbokroatiaa.


title: Oscar Janson

text: Oscar Janson (s. 22. heinäkuuta 1975) on ruotsalainen seiväshyppääjä. Jansonin seura on Ullevi FK. Hänen pituutensa on 192 cm ja paino 89 kg.


title: Oscar Janson

text: Münchenin EM-kilpailuissa 2002 Janson sijoittui yhdeksänneksi. Sisäratojen MM-kilpailuihin hän on osallistunut vuosina 2003 ja 2004. Ruotsin mestaruuden Janson on voittanut kolme kertaa sekä ulko- että sisäradoilla.


title: Oscar Janson

text: Ennätyksensä 5,87 m Janson hyppäsi Somerolla vuonna 2003. Tulos oli myös Ruotsin ennätys huhtikuuhun 2017 asti, jolloin Armand Duplantis paransi sitä 3 cm:ä.


title: Tampereen urheilu

text: Tampereen urheilu muistetaan erityisesti jääkiekkoperinteestään. Kaupungissa järjestettiin muun muassa Suomen ensimmäinen virallinen jääkiekko-ottelu, Tampereen jäähalli on Suomen ensimmäinen jäähalli ja kaupungin suurseurat Ilves ja Tappara ovat Suomen menestyneimmät urheiluseurat. Muita Suomenmestaruuksia voittaneita urheiluseuroja ovat muun muassa jalkapallossa Tampere United, lentopallossa Isku-Volley, koripallossa Tampereen Pyrintö ja salibandyssä Classic.


title: Tampereen urheilu

text: Tampereen keskeisimpiä urheilupaikkoja ovat Tampereen jäähallin lisäksi Tampereen Messu- ja Urheilukeskus, Ratinassa oleva Tampereen stadion, Tammelan stadion, Tampere Areena, Pyynikin urheilukenttä ja Kaupin urheilupuisto.


title: Tampereen urheilu

text: Tampere tunnetaan erityisesti pitkistä jääkiekkoperinteistään. Suomen ensimmäinen virallinen jääkiekko-ottelu järjestettiin 15. tammikuuta 1928, jolloin vastakkain olivat Tampereen Pyrintö ja Tampereen Palloilijat. Enimmillään SM-sarjassa on pelannut neljä tamperelaisjoukkuetta kausilla 1968–1970. Vuodesta 1980 lähtien kaupunkia on edustanut vain kaksi SM-liigassa pelaavaa jääkiekkojoukkuetta: Ilves ja Tappara. Ne ovat myös Suomen kaksi menestyneintä jääkiekkoseuraa, sillä Ilves on voittanut Suomen mestaruuden 16 kertaa ja Tappara yhdessä edeltäjänsä TBK:n kanssa 17 kertaa. Ilveksen viimeisin mestaruus on vuodelta 1985 ja Tapparan 2017. Suomen mestaruuden jääkiekossa ovat voittaneet myös Tampereen Palloilijat vuonna 1931 ja Koovee vuonna 1968. Ilveksellä ja Tapparalla on laaja junioritoiminta, ja naisten SM-sarjassa Ilves on historiansa aikana saavuttanut 10 mestaruutta.


title: Tampereen urheilu

text: Tunnetuimpiin tamperelaisiin jääkiekkoilijoihin lukeutuvat muun muassa usean maajoukkuetilaston ennätysmies Raimo "Raipe" Helminen, jonka pelinumeron Suomen maajoukkue on myös jäädyttänyt, SM-liigan kaikkien aikojen paras pistemies Janne Ojanen, mittavan NHL-uran tehnyt Teppo Numminen, jonka pelinumeron Phoenix Coyotes on jäädyttänyt, sekä puolustajalegenda ja kulttihahmo Timo "Juti" Jutila.


title: Tampereen urheilu

text: Uuden sukupolven jääkiekkoilijoista Tapparan kasvatit Aleksander "Sasha" Barkov ja Patrik Laine lukeutuvat ikäluokkansa lupaavimpiin tähtiin ja ovat historian korkeimmilla numeroilla NHL:ään varatut suomalaiset kenttäpelaajat (2. varaukset ja ). Tuukka Rask, yksi maailman tämän hetken parhaimmista maalivahdeista, teki puolestaan läpimurtonsa Ilveksessä.


title: Tampereen urheilu

text: Tampereen jäähalli on Suomen ensimmäinen jäähalli, ja se valmistui vuoden 1965 jääkiekon maailmanmestaruuskilpailuihin. Hallissa on järjestetty MM-kisoja myös 1982, 1991, 1997 ja 2003. Lisäksi siellä on pelattu Lentopallon maailmanliigan otteluita ja naisten salibandyn maailmanmestaruuskilpailut 2015. Tampereelle on suunniteltu vanhan jäähallin korvaava uusi Tampereen monitoimiareena, jonka rakentamisen on määrä alkaa vuonna 2017.


title: Tampereen urheilu

text: Jalkapallossa Tampere United voitti Veikkausliigan vuosina 2001, 2006 ja 2007 sekä Suomen Cupin 2007. Suomen mestaruuden ovat voittaneet myös sotien jälkeen tamperelaistunut viipurilainen Ilves-Kissat 1950, Tampereen Ilves 1983 (sekä Suomen Cup 1979 ja 1990) ja Tampereen Pallo-Veikot vuonna 1994. TamU pelasi kotiottelunsa Ratinan stadionilla, joka Helsingin olympialaisten aikaan isännöi muutamia olympiaturnauksen jalkapallo-otteluita. Veikkausliigaan paluun tehnyt Ilves ja Kakkosessa nykyisin pelaava TPV järjestävät kotiottelunsa Tammelan stadionilla.


title: Tampereen urheilu

text: Muita menestyneitä tamperelaisia palloiluseuroja ovat muun muassa lentopallossa Isku-Volley ja koripallossa Tampereen Pyrintö, jotka molemmat pelaavat miesten pääsarjoissa ja Pyynikin palloiluhallissa. Isku-Volley voitti Lentopallon SM-liigan 1963, 1988, 2002 ja 2006 sekä Pyrintö Korisliigan 2010, 2011 ja 2014. Koripallon naisten SM-sarjassa Pyrintö on kahdeksalla mestaruudellaan Suomen menestyneimpiä kultakausien osuessa 1950- ja 1980-luvuille.


title: Tampereen urheilu

text: Classic voitti miesten Salibandyliigan 2016 sekä Suomen Cupin 2004. Naisten Salibandyliigaa Classic on hallinnut voittaen sen kuudesti peräkkäin 2008–2013 sekä 2015. Keilailussa TKK (Tampereen Keilakerho) on dominoinut miesten SM-joukkuekilpailuja voittamalla jo yhdeksän mestaruutta tällä vuosituhannella.


title: Tampereen urheilu

text: Tampere Rugby Club pelaa rugbyn SM-sarjassa, jonka se on voittanut vuosina 2006, 2007 ja 2013. Seuralla on miesten ja naisten joukkueet sekä juniorijoukkue.


title: Tampereen urheilu

text: Tampere Saints pelaa amerikkalaisen jalkapallon Vaahteraliigassa, baseballin SM-sarjassa pelaa Tampere Tigers. Kaupungin pesäpallomainetta puolustaa Manse PP, jonka miesten edustusjoukkue pelaa ykköspesiksessä ja naisten edustusjoukkue naisten superpesiksessä.


title: Tampereen urheilu

text: Tampereen Pyrintö on perinteinen monilajiseura, joka tunnetaan koripallon lisäksi suunnistuksesta, hiihdosta ja yleisurheilijoistaan, muun muassa pituushypyn MM-pronssimitalisti Tommi Evilästä, keihäänheittäjistä Tero Järvenpää ja Sanni Utriainen sekä korkeushypyn moninkertaisesta Suomen mestarista Jussi Viita.


title: Tampereen urheilu

text: Koovee on myös perinteikäs monilajiseura, jonka lajivalikoimaan kuuluvat jääkiekon lisäksi jalkapallo, salibandy, paini, pesäpallo, petankki, pyöräily, rullakiekko, suunnistus, taitoluistelu ja uinti.


title: Tampereen urheilu

text: Tampereen seudulla toimii useita perinteikkäitä pyöräilyseuroja. Tampereelta kotoisin oleva Jukka Vastaranta on yksi Suomen menestyneimmistä ammattipyöräilijöistä.


title: Tampereen urheilu

text: Taitoluistelun kolminkertainen EM-mitalisti Kiira Korpi, joka valittiin vuoden 2007 tamperelaiseksi, on Suomen tunnetuimpia urheilijoita. Hänen isänsä Rauno Korpi oli Tapparan pitkäaikainen ja menestyksekäs päävalmentaja ja on valmentanut myös Suomen miesten, naisten ja nuorten jääkiekkomaajoukkueita.


title: Tampereen urheilu

text: Vuoden 2009 Euroopan nuorten olympiafestivaalien kesäkisat järjestettiin Tampereella. Aiemmin kaupungissa on järjestetty muun muassa painin EM-kilpailut vuosina 1987, 2008 ja judon Euroopan-mestaruuskilpailut 2006.


title: Tampereen urheilu

text: Ensimmäiset yleisurheilun Suomen-mestaruuskisat Kalevan kisat pidettiin Tampereella vuonna 1907. Kaiken kaikkiaan kaupunki on isännöinyt Kalevan kisoja 13 kertaa, viimeksi vuonna 2008. Tampere isännöi vuonna 2016 yleisurheilun Suomi–Ruotsi-maaottelua. Kyseessä on samalla ensimmäinen kerta, kun maaottelu järjestetään Suomessa muualla kuin Helsingissä.


title: Tampereen urheilu

text: Tampere haki vuoden 1976 talviolympialaisten kisaisännyyttä, mutta jäi valintaäänestyksessä kolmanneksi.


title: Obsession (UFOn albumi)

text: Obsession on brittiläisen hard rock-yhtye UFOn seitsemäs studioalbumi, joka julkaistiin heinäkuussa 1978. Albumi jäi kitaristi Michael Schenkerin viimeiseksi yhtyeessä ennen vuotta 1993, jolloin hän teki paluun yhtyeeseen.


title: Obsession (UFOn albumi)

text: Albumista julkaistiin vuonna 2008 uusintapainos kolmella lisäkappaleella.


title: Diklofenamidi

text: Diklofenamidi (CHSClNO) on sulfonamideihin kuuluva orgaaninen yhdiste. Aine on diureetti ja sitä voidaan käyttää lääketieteessä ja eläinlääketieteessä glaukooman hoitoon.


title: Diklofenamidi

text: Huoneenlämpötilassa diklofenamidi on valkoista kiteistä ainetta. Se liukenee veteen ja myös muun muassa etanoliin ja dietyylieetteriin.


title: Diklofenamidi

text: Diklofenamidi on hiilihappoanhydraasientsyymin inhibiittori ja saa aikaan nesteen poistumista silmästä. Kammioveden poistuessa silmänpaine laskee. Diklofenamidia käytetään lääketieteessä ja eläinlääketieteessä lähinnä avokulmaglaukooman hoitoon. Vaikutus alkaa noin puolen tunnin kuluttua lääkkeen ottamisesta, saavuttaa suurimman tehonsa noin kahden tunnin kuluttua ja kokonaisvaikutusaika on noin 6 tuntia. Vuonna 2016 diklofenamidi hyväksyttiin Euroopan Unionin alueella käytettäväksi harvinaislääkkeenä jaksoittaisen halvauksen hoitoon.


title: Diklofenamidi

text: Diklofenamidin valmistuksen ensimmäisessä vaiheessa o-kloorifenoli reagoi klooririkkihapon kanssa, jolloin bentseenirengas sulfonoituu. Muodostuva sulfonihappo reagoi fosforitrikloridin ja ammoniakin kanssa diklofenamidiksi.


title: Anna Kurimo

text: Anna Kurimo, o. s. "Klutas" (1869 – 1938) oli suomalainen vegetaristi joka kirjoitti ja suomensi kasvisruokavaliota ja luontaishoitoa käsitelleitä teoksia.


title: Anna Kurimo

text: Anna Kurimo oli mukana perustamassa 1913 Suomen Vegetaristista yhdistystä ja hän oli yhdistyksen julkaiseman lehden "Terveys: luonnonparannustavan ystävien ja vegetariaanien äänenkannattaja" toimittaja. Lehti perustettiin 1910 ja se ilmestyi 12 kertaa vuodessa aina vuoteen 1932 saakka.


title: Anna Kurimo

text:
Anna Kurimo oli naimisissa metsäkasööri Fritz Kurimon kanssa. He omistivat vuonna 1913 Salon lähelle perustetun Tyynelän lepokodin jonka yhteydessä oli kasvisravintola. Anna Kurimo piti Tyynelässä myös palvelijattarille kolmen kuukauden talouskursseja kasvisruokien valmistamisesta. Kurimot muuttivat vuonna 1918 Ouluun myytyään lepokodin. Suomen Vegetaristisen yhdistyksen toiminta siirtyi myös Ouluun ja Kurimo jatkoi yhdistyksen sihteerinä. Oulussa yhdistys järjesti muun muassa "Kuudennen Pohjoismaisen Vegetaristisen kongressin". Nimellä "Anna Klutas":
Nimellä "Anna Kurimo":


title: Tyrnikärpänen

text: Tyrnikärpänen ("Rhagoletis batava") kuuluu hedelmäkärpästen heimoon ja "Rhagoletis" sukuun. Se on Suomessa vielä melko harvinainen, mutta sitä on havaittu jo muutamalla paikkakunnissa eli se on tulokaslaji Suomeen. Tyrnikärpänen on merkittävä tyrnin marjojen tuholainen. Laji on levinnyt viime vuosina idästä päin suurimpaan osaan Euroopan maista. Tyrnikärpäsen valkoinen toukka syö marjan hedelmälihan, jolloin tuhon huomaa selvimmin pensaassa roikkuvista tyhjistä marjan kuorista.


title: Tyrnikärpänen

text: Aikuinen tyrnikärpänen on noin 5 mm pitkä kirjavasiipinen hyönteinen. Tyrnikärpänen munii kypsymisensä aloittaneeseen tyrnin marjaan, jossa muna kehittyy marjan sisällä noin 6 mm:n pituiseksi vaaleaksi toukaksi syömällä hedelmälihaa 3-4 viikon ajan. Tämän jälkeen toukka pudottautuu maahan pensaan juurelle. Toukka kaivautuu maahan muutaman sentin syvyyteen pensaan alle ja koteloituu talvehtimaan. Tyrnikärpänen kotelo on väriltään kellertävä ja kooltaan 3-4 mm:n pituinen sylinteri. Aikuinen kärpänen kuoriutuu seuraavana kesänä ja on valmis paritteluun noin viikon päästä kuoriutumisesta.


title: Tyrnikärpänen

text: Tyrnikärpästä on torjuttu Venäjällä organofosfaatteihin kuuluvalla pirimifossi-metyylia (CHNOPS) sisältävällä torjunta-aineella. Tyrnikärpäsen torjuntaan on käytetty myös avermektiineja sisältävää tehoainetta. Venäjällä on havaittu biologisessa torjunnassa "Opius rhagoleticollis" –nimisen hedelmäkärpästen loisen verottavan luontaisesti tyrnikärpäspopulaation kokoa.


title: Nina Leinonen

text: Nina Leinonen on suomalainen toimittaja, joka työskentelee Iltalehdellä. Leinonen seurasi Itä-Ukrainan kriisiä ja sotaa maaliskuusta 2014 loppuvuoteen 2015. Elokuussa 2015 Leinonen kertoi Ukrainassa sijaitsevan Venäjä-mielisen separatistiorganisaation Donetskin kansantasavallan evänneen hänen akkreditointinsa alueelle, koska hän kirjoittaa kansantasavallan viestintäyksikön mukaan liian Ukraina-mielisiä artikkeleita.


title: Nina Leinonen

text: Leinonen on kirjoittanut yhdessä Valtiotieteen tohtorin Timo Hellenbergin kanssa syyskuussa 2016 julkaistun kirjan "Silminnäkijät – Taistelu Ukrainasta".


title: The Crew

text:
The Crew on Ivory Towerin ja Ubisoft Reflectionsin kehittämä sekä Ubisoftin julkaisema ajopeli. Peli julkaistiin Microsoft Windowsille, PlayStation 4:lle, Xbox 360:lle ja Xbox Onelle 2. joulukuuta 2014.
Pelin juoni alkaa siitä, että lahjakas kuski Alex Taylor liittyy FBI:hin. Rikollisen kiinnisaamiseksi Taylorin täytyy soluttautua kokonaisuudessaan Yhdysvaltojen kattavaan autojengiin ja saavuttaa siellä mainetta ja kunniaa.
Suomen Gamereactor kehui pelialueen suuruutta ja grafiikan kauneutta, mutta parannettavaa Gamereactorin mukaan oli, että tarina oli heikko, kanssapelaajat harvassa sekä sitä, että pelissä oli kömpelö ajomalli. Peli sai Gamereactor Suomelta arvosanaksi 7.


title: Arkadiankatu

text: Arkadiankatu on noin kilometrin pituinen länsi-itä-suuntainen katu Helsingin kantakaupungissa. Se johtaa ydinkeskustasta Mannerheimintieltä Hietaniemeen ja sijaitsee suurimmaksi osaksi Etu-Töölössä, itäisin osa kuitenkin Kampissa.


title: Arkadiankatu

text:
Vielä 1800-luvulla Töölö oli kaupungin rakennetun alueen ulkopuolella, mutta alueella oli joukko kaupungin yksityisille vuokraamia huvila-alueita.
Arkadian huvila-alueen perusti kaupungilta vuokratulle alueelle Christian Bohnhof vuonna 1859.


title: Arkadiankatu

text: Suunnilleen nykyisen Arkadiankadun kohdalla oli 1800-luvulla tie, joka johti Barkoffin luujauhotehtaan ohi lähellä nykyistä Runeberginkadun risteystä sijainneelle kaatopaikalle. Sieltä lähiseutujen maanviljelijät hakivat talvisin lantaa pelloilleen.


title: Arkadiankatu

text:
Kun kolera vuonna 1892 levisi Aasiasta Venäjälle ja sen voitiin odottaa leviävän myös Suomeen, rakennettiin Töölöön suunnilleen nykyisen Kauppakorkeakoulun paikalla sijainneelle kalliolle väliaikaiseksi tarkoitettu sairaalarakennusryhmä, joka tunnettiin nimellä Koleraparakit. Myöhemmin ovat eri aikoina olleet muun muassa poliisin harjoitussalina ja kaupungin desinfiointilaitoksen käytössä.
Viimeinen niistä purettiin Kauppakorkeakoulun päärakennuksen tieltä vasta 1940-luvulla.


title: Arkadiankatu

text: Töölö kaavoitettiin kerrostaloalueeksi vuonna 1906. Alusta lähtien kaavassa oli mukana myös Arkadiankatu nykyisellä paikallaan.


title: Arkadiankatu

text: Arkadiankatu on saanut nimensä sen itäpään tienoilla 1800-luvulla sijainneesta Arkadian huvila-alueesta ja sen kaakkoiskulmassa, silloisen rakennetun kaupunkialueen rajalla nykyisen Paasikiven aukion ja Nikolajeffin talon paikalla sijainneesta Arkadia-teatterista. Saman huvila-alueen mukaan on saanut nimensä myös läheinen Arkadianmäki, jolla Eduskuntatalo sijaitsee. Huvilan nimi johtui antiikin Kreikan Arkadian maakunnasta, jota myöhemmässä kirjallisuudessa on pidetty ihannoidun idyllisen paimenelämän tyyssijana.


title: Arkadiankatu

text: Arkadiankadun nimi vahvistettiin vuonna 1906 samalla kun Töölön ensimmäinen asemakaavakin. Suomenkielinen nimi oli aluksi Arkadiakatu, mutta muutettiin vuonna 1928 nykyiseen muotoonsa. Jo vuonna 1883 Töölön alueelle laaditussa asemakaavaehdotuksessa oli nykyisen Nervanderinkadun paikalle ehdotettu samannimistä katua.


title: Arkadiankatu

text: Arkadiankatu alkaa Mannerheimintieltä Paasikiven aukion kohdalla, aukion pohjoisreunalta. Saman aukion eteläreunalta alkaa Salomonkatu. Keskellä aukiota on Harry Kivijärven suunnittelema J. K. Paasikiven muistomerkki, "Itä ja länsi". Arkadiankadun jatkeena Mannerheimintien itäpuolella voidaan pitää lyhyttä Postikatua, joka johtaa Sokoksen tavaratalon ja Postitalon väliste Asema-aukiolle rautatieaseman eteen.


title: Arkadiankatu

text: Arkadiankadun itäpään varrella ovat Eduskunnan vuonna 2004 lisärakennus Pikkuparlamentti sekä toisella puolella entisen Maitokeskuksen rakennusryhmän paikalle 1970-luvulla rakennettu virastotalo, nykyiseltä nimeltään Innotalo.


title: Arkadiankatu

text: Hieman lännempänä Arkadiankatu ylittää entisen Helsingin satamaradan kuilun, jossa nykyisin kulkee kevyen liikenteen väylä, "Baana". Satamaradan kuilun vierellä kulkevat Pohjoinen ja Eteläinen Rautatiekatu, jälkimmäinen näistä tosin vain tästä risteyksestä länteen (lounaaseen) päin. Nämä kadut Arkadiankatu leikkaa noin 30 asteen kulmassa Välittömästi ratakuilun ylittävän sillan länsipuolella Arkadiankatu kulkee Luonnontieteellisen museon rakennuksen ohi, jonka julkisivu kuitenkaan ei ole Arkadiankadun vaan Pohjoisen Rautatiekadun suuntainen ja jonka osoitteenakin käytetään Pohjoista Rautatiekatua.


title: Arkadiankatu

text: Arkadiankadun keskiosan varrella olevista asuinkerrostaloista osa on 1910-luvun alussa rakennettuja jugendtaloja, osa 1920-luvulla rakennettuja punatiilisiä taloja. Arkadian- ja Runeberginkadun kulmassa, on Toivo Paatelan suunnittelema, vuonna 1932 valmistunut Osuuspankkien Keskuspankin entinen pääkonttorirakennus.


title: Arkadiankatu

text: Arkadiankadun länsiosa Runeberginkadulta Hietaniemenkadulle on istutettu lehmuksilla reunustetuksi puistokaduksi. Runeberginkadun ja Mechelininkadun välinen osuus kadusta on yksisuuntainen länteen päin.


title: Arkadiankatu

text: Tämän yksisuuntaisen osuuden varrella kadun pohjoispuolella sijaitsee Aalto-yliopiston kauppakorkeakoulun päärakennus, eteläpuolella joukko koulutaloja:


title: Arkadiankatu

text: Kadun läntisin osa Väinämöisenkadulta Hietaniemenkadulle kulkee Hietakannaksen puistoalueen läpi. Kadun pohjoispuolella puistossa on jalkapallokenttä nimeltä Väinämöisen kenttä.


title: Arkadiankatu

text: Arkadiankatua pitkin Mannerheimintien ja Runeberginkadun välisellä osuudella kulkevat raitiolinjat 1 ja 2.


title: Arkadiankatu

text: Fredrikin- ja Runeberginkatujen välillä Arkadiankatua pitkin kulkevat myös useat linja-autolinjat, joilla on päätepysäkki Kampin keskuksen läheisyydessä tai jotka kulkevat sen ohi. Sitä paitsi Arkadiankadun itäisintä osaa pitkin, Mannerheimintien ja Rautatienkatujen välillä, kulkee myös Seurasaareen johtava linja 24.


title: Arkadiankatu

text: Arkadiankatu muodostaa osan kulkureittiä, jota pitkin hautajaissaattueet valtiollisissa hautajaisissa ovat useita kertoja kuljettaneet Tuomiokirkossa siunatun vainajan Hietaniemen hautausmaalle. Näin on tehty muun muassa marsalkka Mannerheimin hautajaisissa vuonna 1951 sekä presidentti Kekkosen hautajaisissa vuonna 1986 ja Koiviston hautajaisissa 2017.


title: Arkadiankatu

text: Päinvastaiseen suuntaan Arkadiankatua pitkin kulkee vuosittain itsenäisyyspäivänä ylioppilaiden soihtukulkue.


title: Williams F1 Team Driver

text: Williams F1 Team Driver (tunnetaan myös nimellä Hot Wheels: Williams F1 Team Driver ja Hot Wheels: F1 Racer) on KnowWonderin kehittämä ja THQn julkaisema ajopeli. Peli julkaistiin Microsoft Windowsille vuonna 2001.


title: Mafian otteessa

text: Mafian otteessa () on vuonna 1993 ensi-iltansa saanut brittiläis-yhdysvaltalainen neo-noir-tyylinen eroottinen jännityselokuva, jonka on ohjannut Peter Medak. Elokuvan pääosia näyttelevät Gary Oldman, Lena Olin, Juliette Lewis ja Annabella Sciorra. Elokuva nimettiin Tom Waitsin kappaleen ”Romeo Is Bleeding” (1978) mukaan. Elokuvan käsikirjoittajana oli Hilary Henkin, joka oli myös toinen elokuvan tuottajista Paul Websterin ohella.


title: Mafian otteessa

text: Jack Grimaldi (Gary Oldman) on New Yorkin poliisin todistajansuojelussa työskentelevä korruptoitunut rikosetsivä, joka elää enemmän kuin kaksoiselämää: hän on kokenut poliisi, syrjähyppyjä harrastava aviomies ja mafian tietolähde, joka ottaa suuria lahjuksia mafialta ja välittää todistajien olinpaikoista tietoja, jotka vievät jopa viattomilta hengen. Grimaldin ahne elämäntyyli mutkistuu, kun liittovaltio määrää hänet venäläisen palkkamurhaajan Mona Demarkovin (Lena Olin) suojelijaksi, kun taas mafia määrää hänet murhaamaan kyseisen naisen. Tilanne mutkistuu entisestään, kun vaarallinen ja viettelevä Demarkov kietoo Grimaldin pauloihinsa ja omiin tappaviin suunnitelmiinsa.


title: Mafian otteessa

text: "Mafian otteessa" -elokuvan kuvaukset alkoivat 24. elokuuta 1992. Elokuva kuvattiin kokonaan New Yorkissa, jossa sen kuvauspaikkoina olivat Brooklyn, Manhattan ja Queens. Brooklynissä elokuvaa kuvattiin Bushwickissä ja Coney Islandilla, Manhattanilla Lower Manhattanilla ja Queensissä Maspethissa. Elokuvan kuvaukset saatiin päätökseen 6. marraskuuta 1992. Elokuvan budjettina oli noin 10 miljoonaa dollaria, ja sen tuotantoyhtiöinä olivat PolyGram Filmed Entertainment ja Working Title Films.


title: Mafian otteessa

text: "Mafian otteessa" sai ensi-iltansa Toronton elokuvajuhlilla Kanadassa 13. syyskuuta 1993. Elokuvan Yhdysvaltain ensi-ilta oli 4. helmikuuta 1994 ja Ison-Britannian 29. huhtikuuta 1994. Gramercy Pictures vastasi elokuvan teatterilevityksestä Yhdysvalloissa ja Rank Film Distributors Isossa-Britanniassa. "Mafian otteessa" tuotti avausviikonloppunaan Yhdysvalloissa 247 elokuvateatterissa 1 225 737 dollaria. Elokuva tuotti yhteensä Yhdysvalloissa 3 275 585 dollarin lipputulot. Suomessa elokuva ei saanut teatteriensi-iltaa, mutta Europa Vision Oy julkaisi elokuvan videolle vuonna 1994. FS Film Oy julkaisi elokuvan DVD:lle vuonna 2003. Elokuva julkaistiin Yhdysvalloissa ensi kerran VHS:lle 6. heinäkuuta 1994 ja DVD:lle 23. maaliskuuta 1999.


title: Mafian otteessa

text: "Mafian otteessa" on saanut elokuvakriitikoilta lähinnä kielteisen vastaanoton. Rotten Tomatoes -sivuston mukaan 22% kriitikoista oli antanut elokuvalle positiivisen arvosanan 4,5/10 keskiarvolla. Keräys perustuu 36 arviointiin. 7 519 käyttäjästä 62% on antanut elokuvalle positiivisen arvosanan 3,3/5 keskiarvolla. Vaikka itse elokuva saikin heikon vastaanoton niin elokuvakriitikoilta kuin lippuluukuillakin, Gary Oldmanin ja Lena Olinin roolisuoritukset korruptoituneena poliisina ja femme fatalena ovat saaneet kehuja.


title: Uuden-Värtsilän rautatieasema

text:
Uusi-Värtsilän rautatieasema (lyh. "Uvä", ratakm 564+500) on lakkautettu liikennepaikka Keski-Karjalassa Tohmajärven kunnassa Niiralan radalla.
Tämän rautatieaseman alkuperäinen lyhenne oli "Uwä" ja sen sijainti 564+105.
Uusi-Värtsilä otettiin v. 1940 käyttöön kun Wärtsilä-yhtymä Oy:n Värtsilän terästehdas jäi alueluovustusten takia Neuvostoliiton puolelle samoin kuin myös osa Värtsilän kunnastakin.
Peijoniemen kylään perustettiin uusi rautasulattamo ja sen myötä Uusi-Värtsilän seisake perustettiin 10. kesäkuuta 1940 syrjäiselle metsäseudulle.
Vuonna 1942 valmistunut hirsirakenteinen asemarakennus ja vanha makasiinikin ovat edelleen olemassa.
Liikennepaikka muutettiin miehittämättömäksi vuonna 1969 ja matkustajaliikenne lopetettiin 01. kesäkuuta 1987, jolloin koko rataosuudelta loppui matkustajaliikenne.


title: Canadan Uutiset

text: Canadan Uutiset oli Thunder Bayssa vuosina 1915–2000 ilmestynyt kanadansuomalainen sanomalehti.


title: Canadan Uutiset

text: Port Arthuriin marraskuussa 1915 perustettu "Canadan Uutiset" oli Kanadan ensimmäinen ei-sosialistinen suomenkielinen sanomalehti. Sen toiminnan edellytykset loi kaupungissa ilmestyneen "Työkansa"-lehden konkurssi, joka vei mainosvälineen paikallisilta suomalaisilta yrittäjiltä. Uutta lehteä tekemään kutsuttiin yhdysvaltalaisen "Auttaja"-lehden painaja Erick J. Korte sekä "Työkansassa" aikaisemmin työskennelleet Karl E. Hill ja Johan Arvid Mustonen. Julkaisuyhtöksi perustettiin The Canada News Publishing Company, joka vuonna 1919 siirtyi kokonaan Kortteen omistukseen.


title: Canadan Uutiset

text: Kerran viikossa ilmestynyt "Canadan Uutiset" pyrki olemaan poliittisesti sitoutumaton ja yhdistämään lukijoikseen kaikki kanadansuomalaiset. Varsinkin Mustosen toimittamana se riiteli kuitenkin jatkuvasti kanadansuomalaisten sosialistien kanssa. Maan viranomaisia kohtaan lehti oli korostetun lojaali. Tästä huolimatta se lakkautettiin lokakuussa 1918 muiden ensimmäisen maailmansodan ”vihollismaiden kielillä” ilmestyneiden lehtien tavoin. Joulukuusta 1918 huhtikuuhun 1919 "Canadan Uutiset" ilmestyi englanninkielisillä käännöksillä varustettuna. Hankala tilanne johti Hillin ja Mustosen eroamiseen. Heidän tilalleen tuli toimittajaksi pastori Jaakko Hirvi.


title: Canadan Uutiset

text: 1920- ja 1930-luvuilla "Canadan Uutiset" kannatti ”kansallismielistä” linjaa, joka huipentui Kanadan Kansallismielisten Suomalaisten Liiton perustamiseen vuonna 1931. Siitä ei kuitenkaan missään vaiheessa tullut järjestön virallista äänenkannattajaa. Kansallismielisyys merkitsi lehdelle itsenäisen Suomen ja suomalaisten perinteiden kunnioitusta, mutta samalla myös uskollisuutta uudelle kotimaalle Kanadalle ja sen instituutioille. Siihen liittyi myös voimakas kommunisminvastaisuus, joka 1930-luvun alussa ilmeni myötätuntona Lapuan liikettä kohtaan. Kanadansuomalaisten keskuudessa "Canadan Uutisten" päävastustajat olivat Canadan Suomalainen Järjestö ja sen sanomalehti "Vapaus". 1930-luvun loppua kohti lehden kannanotot laimenivat ja uskonnollinen aines lisääntyi.


title: Canadan Uutiset

text: "Canadan Uutisten" omistajana toimi vuoteen 1930 saakka Erick J. Korte, hänen jälkeensä paikallinen liikemies Niilo Kyrö, vuodesta 1932 Leonard Mäki ja vuodesta 1933 G. A. Beck. Mäen aikana lehti joutui taloudellisiin vaikeuksiin ja oli ilmestymättä elo-syyskuussa 1933. Toimittajana työskenteli vuosina 1921–1933 Lauri Manu ja hänen jälkeensä vuoteen 1956 saakka jälleen Karl E. Hill. "Canadan Uutisten" levikki pysyi nähtävästi 2 000–3 000 kappaleen tasolla. Sen tärkeintä levikkialuetta olivat Port Arthurin ja Fort Williamin seutu sekä eräät maatalousalueet. Tärkeimmät kilpailijat olivat vuonna 1931 perustetut "Vapaa Sana" ja "Toronton Viikko Uutiset" sekä yhdysvaltalaiset "Päivälehti" ja "New Yorkin Uutiset".


title: Canadan Uutiset

text: G. A. Beckin jälkeen "Canadan Uutisia" julkaisi hänen leskensä Johanna Beck, joka myi lehden Karl E. Hillille vuonna 1945. Rauha (Ruth) ja Bruce Lahti ostivat sen vuonna 1956. Lehti jatkoi ilmestymistään 1960- ja 1970-luvuilla kerran viikossa noin 3 000 kappaleen levikillä. Sen toiminnan vakauden mahdollisti Suomesta Kanadaan jatkunut siirtolaisuus.


title: Canadan Uutiset

text: Myöhemmin "Canadan Uutiset" osti Kanadaan vuonna 1970 siirtynyt Matti Nummelin, joka toimitti lehteä vuoteen 1995 saakka. Nummelin myi "Canadan Uutiset" Sakri Viklundille, joka yhdisti sen "Amerikan Uutisiin". "Canadan Uutisten" lakattua vuonna 2000 sen entinen työntekijä Aarre Ertolahti perusti Thunder Bayhin uuden lehden "Canadan Sanomat", joka sittemmin on yhdistetty "Vapaan Sanan" kanssa "Kanadan Sanomiksi".


title: Made in Heaven (elokuva)

text: Made in Heaven (videona nimellä Made in Heaven – taivaassa tavanneet) on Alan Rudolphin ohjaama yhdysvaltalainen romanttinen komedia vuodelta 1987. Sen pääparia näyttelevät Kelly McGillis ja Timothy Hutton.


title: Made in Heaven (elokuva)

text: Fantasiatarinassa nuori mies ja nainen tapaavat kuoleman jälkeen taivaassa ja syntyvät uudelleen maan päälle tutustuakseen vuosikymmeniä myöhemmin toisiinsa.


title: Made in Heaven (elokuva)

text: Elokuvassa tekevät cameoroolin Tom Petty, Ric Ocasek, Ellen Barkin ja Neil Young. Timothy Huttonin tuolloinen vaimo Debra Winger esittää ketjussa tupakoivaa miespuolista enkeliä.


title: Made in Heaven (elokuva)

text: "Video-oppaassa" vuodelta 1994 Bello Romano sanoi elokuvan mielikuvituksellisen romanssin jäävän hajanaiseksi ja epämääräiseksi. Hän antoi elokuvalle kolme tähteä viidestä, mikä vastaa sanallista arviota ”hyvä”.


title: F1 Racing Simulation

text: F1 Racing Simulation on Ubisoftin kehittämä ja julkaisema ajopeli. Peli julkaistiin Microsoft Windowsille vuonna 1997. Peli sisältää kaikki Formula 1 -kauden 1996 kuljettajat, tallit ja radat.


title: Lapinahon seisake

text: Lapinahon seisake (lyh. "Lho", ratakm 586+020) on lakkautettu rautatieliikennepaikka Tohmajärven Onkamon kylässä Niiralan radan varrella. Se oli ennen osa Viipuri–Joensuu-rataa. Liikennepaikalta on lyhyt matka entiselle Onkamon seisakkeelle. Niiralan radalta järjestettiin uusi vaihtoyhteys siten, että Lapinahon seisakkeelta pystyi kävelemään Onkamon uudelle seisakkeelle. Niiralan radan paikallisjuna jatkoi matkaansa Joensuuhun vasta, kun pikajuna oli ehtinyt samasta asemasta nykyiselle radalle.


title: Lapinahon seisake

text: Lapinaho avattiin 15. marraskuuta 1951 ja matkustajaliikenne lopetettiin 1. kesäkuuta 1987, jolloin myös liikennepaikka lakkautettiin. Nykyään lakkautettu seisake on osa Säkäniemen liikennepaikkaa. Seisakkeen vieressä sijaitseva VR:n rakennus on edelleen pystyssä. Kilometrin säteellä Lapinahon seisakkeesta sijaitsee risteysmerkeillä varustettu Lapinahon tasoristeys, joka luokitellaan vaaralliseksi.


title: K. E. Salonen

text: Kaarlo Erkki Salonen (1883 Teisko – 1. tammikuuta 1949 Forssa) oli suomalainen lääninrovasti ja uskonnollinen kirjailija.


title: K. E. Salonen

text: Salonen työskenteli alkuaan sokerileipurina. 1900-luvun alkupuolella hän suoritti lähetystyöhön valmistautuessaan ylioppilastutkinnon 1907 ja hänet vihittiin papiksi 1911. Salonen oli lähetystyössä Japanissa 1911–1916 ja sen jälkeen hän oli Suomi-Synodin pappina Yhdysvalloissa 1918–1923. Hän palasi sitten takaisin Japaniin ja oli siellä lähetystyössä 1923–1927. Suomeen palattuaan Salonen toimi Forssan kirkkoherrana 1937–1949 ja oli keskeisesti mukana Suomen Luterilaisen Evankeliumiyhdistyksen (Sley) toiminnassa.


title: K. E. Salonen

text: Salonen oli naimisissa vuoteen 1919 saakka Selma Selina Paason kanssa. Selma Salosen kuoltua vuonna 1919 espanjantautiin Salonen meni naimisiin lähetystyöntekijä Rosa Hytösen kanssa. Salosen lapsia ensimmäisestä avioliitosta olivat Helsingin yliopiston professori Armas Salonen ja Toijalan kansalaisopiston ensimmäinen rehtori, filosofian tohtori Veikko Salonen (1919–1992).


title: K. E. Salonen

text: Nimellä "K. E. Salonen" :


title: RS3: Racing Simulation 3

text: Racing Simulation 3 on Ubisoftin kehittämä ja julkaisema ajopeli. Peli julkaistiin Microsoft Windowsille ja Nintendo GameCubelle vuonna 2002 ja PlayStation 2lle 2003.


title: HM Motorcycles

text: HM-Moto eli Honda Montesa on Italiassa valmistettava moottoripyörämerkki. HM valmistaa enduro- ja supermotomallisia mopoja, kevytmoottoripyöriä ja moottoripyöriä. HM valmistaa sekä 4-tahtisia, että 2-tahtisia kevytmoottoripyöriä.


title: HM Motorcycles

text: HM pyörien maahantuoja on Motomarket


title: L.A. Story

text: L. A. Story on Mick Jacksonin ohjaama yhdysvaltalainen romanttinen fantasiakomedia vuodelta 1991. Sen on käsikirjoittanut miespääosaa esittävä koomikko Steve Martin.


title: L.A. Story

text: Elokuva kertoo Los Angelesissa työskentelevän, koomisia säätiedotuksia tekevän tv-meteorologin elämästä episodimaisesti. Neuvoja rakkauselämässä hänelle antaa tienvarren valotaulu. Miehen entistä naisystävää esittää Marilu Henner, uudempia löytöjä ovat nuori ja villi SanDeE* (Sarah Jessica Parker) ja keski-ikäinen brittitoimittaja Sara (Victoria Tennant, joka oli tuolloin Steve Martinin vaimo myös oikeassa elämässä). Saran brittiläistä ex-miestä esittää Richard E. Grant.


title: L.A. Story

text: Elokuvassa nähdään kreditoimattomia cameorooleja Chevy Chaselta, Woody Harrelsonilta, Paula Abdulilta, Martin Lawrencelta, Rick Moranisilta ja Terry Jonesilta. John Lithgow’n ja Scott Bakulan cameot eivät päätyneet elokuvan lopulliseen versioon.


title: L.A. Story

text: Elokuvassa kuullaan kolmea Enyan kappaletta: ”On Your Shore”, ”Exile” ja ”Epona”.


title: L.A. Story

text: "L.A. Story" sai myönteisiä arvioita kriitikoilta ja menestyi hyvin teattereissa. Vuonna 2008 "The Los Angeles Timesin" asiantuntijaäänestyksessä se nimettiin 20. parhaaksi Los Angelesista kertovaksi elokuvaksi viimeisten 25 vuoden aikana.


title: L.A. Story

text: "Video-oppaassa" vuodelta 1994 Esko Rautakorpi kutsui "L.A. Storya" ”hykerryttäväksi aikuisten saduksi” ja antoi sille neljä tähteä viidestä, mikä vastaa sanallista arviota ”erinomainen”.


title: Jiri Geller

text: Jiri Geller (s. 1970) on suomalainen kuvanveistäjä, pop-taiteilija, ja yksi tunnetuimmista uuden sukupolven suomalaisista taiteilijoista ulkomailla. Gellerin töitä on ollut esillä eri puolilla Eurooppaa sekä Japanissa, Kanadassa, Kiinassa ja Yhdysvalloissa. Gellerin ura alkoi 1990-luvulla ROR-taiteilijaryhmän perustajana. Ryhmän toiminta hiipui pikkuhiljaa 2000-luvun alkupuolella ja ensimmäisen yksityisnäyttelynsä Geller piti vuonna 2006 Kulttuuritehdas Korjaamon Korjaamo Galleriassa.


title: Jiri Geller

text: Nimi Jiri Geller on taiteilijanimi ja viittaa 70-luvulla muun muassa lusikantaivuttelijana tunnettuun Uri Gelleriin. Geller kertoo töillään luovansa maagista todellisuutta silmänkääntötempuilla.


title: Jiri Geller

text: Gellerin töille on ominaista huippuunsa viimeistelty pinta, joka tavoittelee illuusiota koneen synnyttämästä täydellisestä pinnasta, jota Geller kuitenkin työstää itse eri menetelmin, usein jopa kuukausia.


title: Kanadan Sanomat

text: Kanadan Sanomat on Torontossa vuodesta 2012 lähtien ilmestynyt kanadansuomalainen sanomalehti.


title: Kanadan Sanomat

text: Torontolaista "Vapaata Sanaa" julkaissut Vapaa Sana Press Limited osti Thunder Bayssä ilmestyneen "Canadan Sanomat" vuonna 2005. Lehdet yhdistettiin "Kanadan Sanomiksi" vuonna 2012. Kerran viikossa suomen kielellä ilmestyvän lehden levikki oli lähes 1 500 kappaletta maaliskuussa 2013. Se sisältää muun muassa uutisia Suomesta, juttuja kanadansuomalaisista ja tapahtumakalenterin. Lehdellä on omat Facebook-sivut ja sen aineistoa on esillä finnishcanadian.com -nettiportaalissa.


title: Melk

text: Melk on kaupunki Ala-Itävallan osavaltiossa Tonavan varrella. Melkin ja läheisen Krems an der Donaun kaupungin välissä sijaitsee Wachaun laakso.


title: Melk

text: Kaupunki on tunnettu siellä sijaitsevasta benediktiiniläisten perustamasta Stift Melk -luostarista. Luostari rakennettiin alun perin Babenberg-suvun linnaksi, mutta Itävallan rajakreivi Leopold II luovutti alueen Lambachin benediktiiniläismunkeille vuonna 1089. Nykyinen luostari edustaa barokkityyliä ja on rakennettu vuosina 1702–1736.


title: Melk

text: Toisen maailmansodan aikaan kaupungissa sijaitsi Mauthausen-Gusenin keskitysleirin alaleiri.


title: Ben Johnson (jääkiekkoilija)

text: Benjamin Johnson (s. 7. kesäkuuta 1994 Calumet, Michigan, Yhdysvallat) on yhdysvaltalainen jääkiekkoilija, joka pelasi kaudella 2015–2016 NHL-joukkue New Jersey Devilsin organisaatiossa. Hän on pelipaikaltaan vasen laitahyökkääjä, mutta osaa pelata myös keskellä. Johnson on pelannut ammattilaisurallaan toistaiseksi vain AHL:ssä.


title: Ben Johnson (jääkiekkoilija)

text: Johnson kävi High schoolin kotikaupungissaan Calumet High Schoolissa. USHL-joukkue Fargo Force varasi hänet 53. pelaajana kesällä 2010. Johnson jakoi kauden 2010–2011 päätteeksi koko osavaltion parhaalle high school -pelaajalle myönnettävän Michigan Mr. Hockey -palkinnon Wyandotte Roosevelt High'n Gerald Mayhew'n kanssa. Hänet valittiin myös sarjan ensimmäiseen tähdistökentälliseen ja palkittiin urheiluhenkisimpänä pelaajana Hobey Baker Character Awardilla. Samalla kaudella Johnson pelasi myös USHL:ää sekä hänet varanneessa Fargo Forcessa että Yhdysvaltain maajoukkueen kehitysohjelman mukana.


title: Ben Johnson (jääkiekkoilija)

text: Kaudeksi 2011–2012 Johnson siirtyi varaamattomana pelaajana OHL-joukkue Windsor Spitfiresiin. Hänen tulokaskautensa toi runkosarjassa 38 tehopistettä. New Jersey Devils varasi Johnsonin kolmannella kierroksella 90. pelaajana . Kaudella 2012–2013 hän oli 20 osumallaan Spitfiresin kolmanneksi paras maalintekijä Brady Vailin kanssa. Kaudella 2013–2014 Johnson oli tehoilla 28+25=53 joukkueen kolmanneksi paras maalintekijä ja jakoi sisäisen pistepörssin kolmannen sijan Slater Koekkoekin kanssa. Pudotuspeleissä hän oli Spitfiresin paras pistemies ja maalintekijä tehoilla 4+2=6. OHL-kauden jälkeen, huhtikuussa 2014 Johnson siirtyi amatööritry-out -sopimuksella AHL-joukkue Albany Devilsiin, jossa hän pelasi viisi ottelua tehden yhden syöttöpisteen.


title: Ben Johnson (jääkiekkoilija)

text: Toukokuussa 2014 Johnson teki kolmivuotisen tulokassopimuksen New Jersey Devilsin kanssa. Hän aloitti kauden 2014–2015 Albany Devilsin AHL-joukkueessa, jossa Johnson pelasi kauden aikana 28 runkosarjaottelua tehopistein 1+1=2. Maaliskuussa 2015 hänet lähetettiin ECHL-joukkue Orlando Solar Bearsiin, jonka vahvuudessa Johnson vietti valtaosan loppukaudestaan. Hän voitti pudotuspeleissä joukkueen sisäisen tehotilaston lukemalla +4. Kaudella 2015–2016 Johnson pelasi Alabny Devilsissa 16 ottelua tehopistein 5+2=7, mutta suurin osa hänen kevätkaudestaan eteni kuitenkin ECHL:n Adirondack Thunderissa.


title: Ben Johnson (jääkiekkoilija)

text: Syyskuussa 2016 Kanadan Ontarion Windsorissa järjestetyn 10 päivän mittaisen oikeudenkäynnin päätteeksi Johnson todettiin syylliseksi 16-vuotiaan tytön seksuaaliseen hyväksikäyttöön sekä pahoinpitelyyn. Rikos tapahtui maaliskuussa 2013 ontariolaisen baarin WC-tiloissa, jolloin Johnson pelasi vielä Windsor Spitfiresin OHL-joukkueessa. Baari-illan jälkeen hän oli pakottanut ala-ikäisen uhrin suuseksiin ennen kuin hän pahoinpiteli tytön. "CTV Newsin" mukaan uhrin kaverit todistivat, että tyttö oli ollut humalassa ja Johnsonin oli pitänyt tietää, ettei tyttö ollut suostunut seuranneisiin vaiheisiin. Hänet vapautettiin takuita vastaan. Johnson itse kuitenkin kiisti olleensa uhrin kanssa seksuaalisessa kanssakäymisessä. Syyttäjän mukaan väite ei kuitenkaan ollut todisteiden valossa uskottava. Syylliseksi toteamisen johdosta New Jersey Devils purki automaattisesti Johnsonin sopimuksen.


title: Ben Johnson (jääkiekkoilija)

text: Johnsonin serkku on hänen kanssaan AHL-joukkue Albany Devilsissa pelannut Blake Pietila.


title: Varpaisillaan

text: Varpaisillaan (; Ranskassa "Tiny Tiptoes") on vuonna 2003 ensi-iltansa saanut yhdysvaltalais-ranskalainen draamakomediaelokuva, jonka on ohjannut Matthew Bright ja käsikirjoittanut Bill Weiner. Elokuvan pääosissa ovat Gary Oldman, Kate Beckinsale, Patricia Arquette ja Matthew McConaughey. Elokuvan tuottajina olivat Elie Cohn, Chris Hanley, John Langley, Fernando Sulichin, Douglas Urbanski ja Brad Wyman.


title: Varpaisillaan

text: Carol (Kate Beckinsale) on lahjakas taidemaalari, joka rakastuu täydelliseen Steven-nimiseen mieheen (Matthew McConaughey) tietämättä oikeastaan paljoakaan hänestä. He elävät onnellista elämää, ja eräänä päivänä Carol huomaa olevansa raskaana. Hän kertoo raskaudestaan Stevenille, joka ei ole Carolin yllätykseksi kovinkaan riemastunut tulevasta perheenlisäyksestä. Steven sen sijaan muuttuu salaperäiseksi ja etäiseksi. Eräänä päivänä Stevenin kaksoisveli Rolfe (Gary Oldman) saapuu odottamatta kylään, mikä paljastaa Carolille Stevenin salaisuuden: hänen veljensä ja vanhempansa ovat lyhytkasvuisia. Vaikka Steven on normaalikokoinen, hän pelkää syntymättömällä lapsellaan olevan sama geenivirhe kuin hänen perheellään. Kaikki muuttuu vielä mutkikkaammaksi, kun Carol huomaa olevansa rakastunut Rolfeen.


title: Varpaisillaan

text: "Varpaisillaan" kuvattiin Los Angelesissa, Kaliforniassa. Elokuvan tuotantoyhtiöinä olivat Langley Productions, Marshak/Zachary Company, Canal+, StudioCanal ja Wild Bunch.


title: Varpaisillaan

text: Peter Dinklagen mukaan elokuvan ensimmäinen versio oli ”upea”, mutta ohjaaja Matthew Brightin saatua potkut elokuva leikattiin kokonaan uudelleen. Dinklagen mukaan uuden leikkauksen myötä elokuva meni pilalle ja muuttui ”romanttiseksi komediaksi kääpiöiden kera”. Matthew Brightin leikattu versio kesti noin 150 minuuttia.


title: Varpaisillaan

text: "Varpaisillaan" sai ensi-iltansa Deauvillen yhdysvaltalaisen elokuvan festivaaleilla Ranskassa 8. syyskuuta 2003, ja elokuvan Yhdysvaltain ensi-ilta oli Sundancen elokuvajuhlilla tammikuussa 2004. Elokuva ei päässyt Yhdysvalloissa teatterilevitykseen, mutta se julkaistiin DVD:lle 3. elokuuta 2004. Suomessa Scanbox Entertainment Finland Oy julkaisi elokuvan DVD:lle 30. heinäkuuta 2004.


title: Varpaisillaan

text: "Varpaisillaan" on saanut elokuvakriitikoilta lähinnä kielteisen vastaanoton. Rotten Tomatoes -sivuston mukaan 29 % kriitikoista antoi elokuvalle positiivisen arvosanan 4,2/10 keskiarvolla. Keräys perustuu seitsemään arviointiin. 3 257 käyttäjästä 22 % on antanut elokuvalle positiivisen arvosanan 2,5/5 keskiarvolla.


title: Scholem Bolotowsky

text: Scholem Bolotowsky (13. helmikuuta 1922 Helsinki – 14. toukokuuta 2002 Helsinki) oli näkyvä hahmo Suomen juutalaisten uskonnollisena johtomiehenä. Koulutukseltaan hän oli kemisti-insinööri.


title: Scholem Bolotowsky

text: Suomessa asuvien juutalaisten kansalaisoikeuksista oli keskusteltu vuosikymmenien ajan, kunnes lupa kansalaisuuden hakemiseen myönnettiin Suomen itsenäistymisen myötä 1917. Scholem Bolotowsky asui vanhempiensa kanssa Suomessa Nansenin passin turvin, kunnes hänen ollessaan viisivuotias perhe sai Suomen kansalaisuuden.


title: Scholem Bolotowsky

text: Hän toimi aktiivisesti jo kouluvuosinaan Helsingin juutalaisessa nuorisoseurassa Hatchijossa. Helsingin Juutalainen koulu on ollut kotikasvatuksen ohella juutalaisen identiteetin näkyvin kulmakivi Suomessa. Hän tuli koulun johtokuntaan 1946, ja koulun menestyksestä huolehtiminen oli jatkuvasti hänen kiinnostuksensa kohteena. Suomen juutalaiset ovat arvostaneet koulutusta, ja siirtyminen narinkkakauppiaista akateemisiin ammatteihin on tapahtunut muutamassa sukupolvessa.


title: Scholem Bolotowsky

text: Hänen roolinsa juutalaisten johdossa tuli näkyvästi esiin, koska juutalaiset seurakunnat olivat useassa vaiheessa olleet ilman omaa rabbia.


title: Scholem Bolotowsky

text: Hänet valittiin Helsingin juutalaisen seurakunnan valtuustoon 1947 ja hallintoneuvostoon 1951. Hän toimi Suomen juutalaisten seurakuntien keskusneuvoston puheenjohtajana ja osallistui 1960-luvulla monien kansainvälisten juutalaisjärjestöjen kokouksiin Suomen juutalaisten edustajana. Tämän ajanjakson aikana käytiin Israelissa Kuuden päivän sota kesäkuussa 1967.


title: Scholem Bolotowsky

text: Kuten muutkin Suomen juutalaiset Bolotowsky palveli sodan aikana Suomen armeijassa huolimatta siitä, että Suomi taisteli jatkosodassa Saksan rinnalla. Hän toimi tykistön tulenjohtajana ja yleni kersantiksi. Ruotsinkielisenä hän oli hakeutunut suomenkieliseen yksikköön harjaantuakseen myös suomen kielen käyttöön. Useimmat juutalaiset sotilaat palvelivat JR24:ssä, jossa heille oli järjestetty telttasynagoga. Myös muut sotilaat saivat tulla sinne osallistumaan jumalanpalveluksiin.


title: Scholem Bolotowsky

text: Hän oli aloittanut 1940 Tekniska läroverketissä teknisen kemian opiskelun, jonka sota keskeytti. Sodan jälkeen hän suoritti insinöörin tutkinnon 1947. Tämän jälkeen hän työskenteli Ruotsissa metalliteollisuuden alalla ja palasi 1948 Helsinkiin Oy Algol Ab:n palvelukseen. Sieltä hän jäi eläkkeelle vuonna 1987.


title: Scholem Bolotowsky

text: Hän toimi Helsingin kaupungin luottamustehtävissä teknisten laitosten lautakunnassa ja energialautakunnassa 1977–1989. Hän edusti Perustuslaillista oikeistopuoluetta.


title: Scholem Bolotowsky

text: Ympäristöön sulautuminen, niin sanotut seka-avioliitot, juutalaisen yhteisön kansainvälistyminen ja Suomen juutalaisten eteneminen korkeisiin yhteiskunnallisiin tehtäviin ovat olleet tunnusomaisia sille kehityskaudelle, jota Bolotowsky oli seuraamassa Suomen juutalaisten johtopaikoilla.


title: Scholem Bolotowsky

text: Hänelle myönnettiin Suomen Leijonan Ritarimerkki vuonna 1995.


title: Scholem Bolotowsky

text: Hänen poikansa on Gideon Bolotowsky, joka jatkoi isänsä jälkeen seurakunnan johtotehtävissä.


title: Oulun tuomiokirkkoseurakunta

text: Oulun tuomiokirkkoseurakunta on yksi Oulun seurakuntayhtymän neljästä seurakunnasta. Seurakunta toimii Oulun kaupungin keskustan alueilla. Seurakunnassa on noin 16 000 jäsentä.


title: Oulun tuomiokirkkoseurakunta

text: Oulun seurakunta sai tuomiokirkkoseurakunnan aseman vuonna 1900, kun hiippakunnan hallinto siirtyi Kuopiosta Ouluun.


title: Oulun tuomiokirkkoseurakunta

text: Oulun tuomiokirkkoseurakunnan kirkkoherroina eli tuomiorovasteina ovat toimineet:


title: Mäkihypyn maailmancup 2016–2017

text: Mäkihypyn maailmancup 2016–2017 alkoi Suomen Kuusamossa 25. marraskuuta 2016 ja päättyi Slovenian Planicassa 26. maaliskuuta 2017.


title: Mäkihypyn maailmancup 2016–2017

text: Miesten kalenterissa oli 28 henkilökohtaista osakilpailua ja viisi joukkuekilpailua, naisilla oli 19 henkilökohtaista kilpailua. Kaudella järjestettiin myös ensimmäistä kertaa Norjan-kiertue, Raw Air.


title: Brynza

text: Brynza tai bryndza on lampaanmaidosta valmistettava suolainen juusto, jota syödään alkupalana ja käytetään ruoanvalmistuksessa lisänä ja täytteenä. Juusto on tunnettu etenkin Moldovassa, Romaniassa ja Slovakiassa.


title: Nicolas Dalby

text: Nicolas Dalby (s. 16. marraskuuta 1984 Hundested) on tanskalainen vapaaottelija. Hän on entinen Cage Warriorsin välisarjan mestari. Hän on otellut UFC:ssä vuodesta 2015 lähtien.


title: Nicolas Dalby

text: Dalby otteli ensi kerran vapaaottelussa amatööritasolla 2008, jolloin hän voitti Martin Johansenin toisessa erässä. Sittemmin maaliskuussa 2010 Dalby teki ammattilaisesiintymisensä. Hän voitti kamppailun Laurens-Jan Thijssenia vastaan kuristuksella kolmannessa erässä.


title: Nicolas Dalby

text: Dalby otteli ensimmäisen kerran Cage Warriorsissa maaliskuussa 2014. Hän pääsi ottelemaan heti ensimmäisessä kamppailussaan välisarjan mestaruudesta Sergei Churilovia vastaan. Dalby voitti mestaruuden teknisellä tyrmäyksellä neljännessä erässä. Marraskuussa 2014 Dalby puolusti ensimmäisen kerran välisarjan mestaruuttaan Mohsen Baharia vastaan. Viisieräinen kamppailu päättyi Dalbyn voittoon tuomariäänin.


title: Nicolas Dalby

text: Dalby siirtyi UFC:hen 2015 lyhyen, mutta menestyksekkään Cage Warriors uran jälkeen. Dalby otteli ensimmäisen kerran toukokuussa 2015 "" -tapahtumassa. Hän voitti avauskamppailunsa UFC:ssä Elizeu Zaleski dos Santosia vastaan hajaäänin.


title: Nicolas Dalby

text: Lokakuussa 2015 Dalby otteli toisen kamppailunsa UFC:ssä Darren Tillia vastaan. "" -tapahtumassa käyty kamppailu päättyi tasapeliin. Ottelu palkittiin Illan kamppailu bonuksella.


title: Nicolas Dalby

text: Kolmannen UFC-kamppailunsa Dalby kävi Zak Cummingsia vastaan, joka oli voittanut edellisen ottelunsa 43 sekunnissa teknisellä tyrmäyksellä. Kamppailu käytiin "" -tapahtumassa huhtikuussa 2016. Dalby hävisi kamppailun tuomariäänin. Dalbyn tappioputki jatkui, kun hän hävisi Peter Sobottalle tuomariäänin syyskuussa 2016.


title: Nicolas Dalby

text: Cage Warriors


title: Nicolas Dalby

text: European MMA


title: Nicolas Dalby

text: Fighter Gala


title: Dead Fish – päivä palkkatappajana

text: Dead Fish – päivä palkkatappajana () on vuonna 2005 ensi-iltansa saanut brittiläis-saksalainen toimintakomediaelokuva, jonka on ohjannut Charley Stadler. Elokuvan pääosia näyttelevät Gary Oldman, Andrew Lee Potts, Elena Anaya, Billy Zane ja Robert Carlyle. "Dead Fish – päivä palkkatappajana" perustuu Stadlerin ja Thomas Geigerin tarinaan, jonka pohjalta Adam Kreutner ja David Mitchell laativat elokuvan käsikirjoituksen. Elokuvan tuottivat David Bergstein, Matthias Deyle, Dan Maag ja Philip Schulz-Deyle.


title: Dead Fish – päivä palkkatappajana

text: "Dead Fish – päivä palkkatappajana" kuvattiin kokonaan Lontoossa 15 miljoonan dollarin budjetilla loppuvuodesta 2003. Elokuva sai ensi-iltansa Puolassa, Varsovan elokuvajuhlilla, 11. lokakuuta 2005. Suomessa elokuva ei saanut teatteriensi-iltaa, mutta Nordisk Film julkaisi elokuvan Suomessa DVD:lle 15. helmikuuta 2006.


title: Dead Fish – päivä palkkatappajana

text: Rauhallinen lukkoseppä Abe Klein (Andrew Lee Potts) joutuu toden teolla ponnistella selviytyäkseen elämänsä pahimmasta päivästä. Hänen espanjalaistyttöystävänsä Mimi (Elena Anaya) kertoo olevansa raskaana ja muuttaa Madridiin. Danny Devigne (Robert Carlyle) antaa Abelle 24 tuntia aikaa maksaa velkansa. Aben ja Lynchin (Gary Oldman), neuroottisen palkkamurhaajan, matkapuhelimet vaihtuvat vahingossa. Ainakin kaksi palkkatappajaa yrittää saada Aben hengiltä, ja hänet itse komennetaan tappamaan ”Dead Fish”.


title: Laboral Kutxa

text: Laboral Kutxa on espanjalainen osuuspankki. Se syntyi maaliskuussa 2012, kun Caja Laboral ja Ipar Kutxa ilmoittivat yhdistymisaikeistaan. Pankin pääkonttori sijaitsee Baskimaan Mondragónissa.


title: Äänekosken keskustan seisake

text: Äänekosken keskustan seisake () on lakkautettu rautatieliikennepaikka -radalla Äänekosken keskustan tuntumassa.


title: Äänekosken keskustan seisake

text: Äänekosken rautatieaseman sijaitessa kauempana tehtaiden kupeessa avattiin kauppalan seisake lähemmäksi keskustaa vuonna 1953, joskin koeliikennettä sille oli jo vuonna 1951. Vuosikymmenen puolivälissä seisakkeen viereen rakennettiin myös uusi linja-autoasema. Saarijärven suuntaan henkilöliikenne lopetettiin vuonna 1978, ja kokonaan seisake lakkautettiin Jyväskylän liikenteen loputtua vuonna 1987. Kevyen liikenteen tasoristeys portaineen korvattiin ylikulkusillalla 2000-luvulla linja-autoaseman paikalle rakennetun kauppakeskuksen valmistuttua.


title: Äänekosken keskustan seisake

text: Matkustajaliikenteen aloittamista uudelleen seisakkeelle on pohdittu; toistaiseksi sen ainoat käyttäjät ovat satunnaiset Keitele-Museon museojunat.


title: Sin (vuoden 2003 elokuva)

text: Sin (televisioesityksessä käytetty nimeä Kostajan ajojahti; ) on vuonna 2003 ensi-iltansa saanut yhdysvaltalainen toimintatrilleri, jonka on ohjannut Michael Stevens ja käsikirjoittanut Tim Willocks. Stevens ja Willocks myös tuottivat elokuvan David Leyrerin kanssa. "Sinin" pääosissa ovat Gary Oldman ja Ving Rhames.


title: Sin (vuoden 2003 elokuva)

text: "Sin" kuvattiin Los Angelesin kaupungissa Kaliforniassa ja Renon kaupungissa Nevadassa 6,5 miljoonan dollarin budjetilla. Singular Pictures oli elokuvan tuotantoyhtiönä. "Sin" julkaistiin useissa maissa suoraan videolle ja DVD:lle tai laitettiin televisiolevitykseen. Yhdysvalloissa Columbia Tristar julkaisi elokuvan DVD:lle 12. tammikuuta ja 3. helmikuuta 2004. Suomessa elokuvan julkaisi niin VHS:lle kuin DVD:llekin Universal Pictures Finland Oy vuonna 2003.


title: Sin (vuoden 2003 elokuva)

text: Murhatutkija Eddie Burns (Ving Rhames) on ollut Renon poliisissa 15 vuotta, mutta loukkaannuttuaan hän vetäytyi eläkkeelle. Burns lähtee kostoretkelle, kun hänen Kassie-sisarensa (Kerry Washington) siepataan, joukkoraiskataan ja hakataan. Syyllisten takana on psykopaattinen huume- ja pornopomo Charlie Strom (Gary Oldman), joka on Burnsille ennestään tuttu.


title: Rust (ohjelmointikieli)

text: Rust on ohjelmointikieli, jonka on kehittänyt Mozilla Foundation.


title: Rust (ohjelmointikieli)

text: Rust on suunniteltu suorituskykyiseksi järjestelmätason ohjelmointikieleksi, joka välttäisi tyypillisten C- tai C++-ohjelmien muistinhallintaan liittyvät virhetilat. Sen syntaksi muistuttaa C-kieltä, mutta muuten eroaa siitä ominaisuuksiltaan, sisältäen muun muassa nimiavaruudet, rinnakkainajon, sulkeumat ja tyypinpäättelyn.


title: Rust (ohjelmointikieli)

text: Rust on käännettävä kieli, jota kirjoitetaan unicode-merkistöllä.


title: Rust (ohjelmointikieli)

text: Rust tarjoaa korkean abstraktiotason kielen ominaisuudet matalalla prosessointitasolla. Rustin päämäärinä ovat turvallisuus, nopeus ja rinnakkaisuus. Rustilla voidaan kirjoittaa käyttöjärjestelmiä, laiteajureita ja se voidaan sulauttaa toisiin ohjelmiin. Tärkeitä alueita rustille ovat myös pelikehitys ja webpalvelut.


title: Rust (ohjelmointikieli)

text: Rust ratkaisee muistinhallinnan ongelmat käyttämällä datan omistajan, lainaamisen ja turvattoman (unsafe) käsitteitä. Tämä mahdollistaa automaattista roskienkeruutakin paremmat ominaisuudet: deterministisen muistivapautuksen, ei kilpailutilanteita (data race) ja iteroijien tarkistus (ei muokata ja viitata samanaikaisesti).


title: Rust (ohjelmointikieli)

text: Rust-ohjelmien muistialue koostuu kahdesta alueesta: "pino" ja "keko" (stack, heap) – aivan kuten C-kielessäkin. Pinossa olevat muuttujat omistaa joku keossa oleva "laatikko" (box). Laatikoiden omistamia muuttujia, "tavaroita" (items), voi vaihdella funktioiden kesken jos ne ovat muuttumattomia (static). Muuttuvien muuttujien (avainsana mut) jakaminen on mahdollista lainaamalla niitä funktioilta tai säikeiltä toisille (borrowing). Nämä ratkaisut mahdollistavat turvallisen rinnakkaisajon ja estävät segmentaatiovirheet, jotka C-kielessä johtuvat luvattomien muistialueiden käsittelystä.


title: Rust (ohjelmointikieli)

text: Turvattoman (unsafe) muistihallinnan kautta rust-ohjelmat voivat kommunikoida toisten järjestelmäprosessien ja eri kielellä kirjoitettujen ohjelmien kanssa ilman ristiriitoja, ja tarvittaessa rikkoa omistukseen liittyviä sääntöjä.


title: Rust (ohjelmointikieli)

text: RSL sisältää tärkeimmät ominaisuudet ohjelmointia varten. Moduulit sisältävät kirjastoja muistialueiden, primitiivityyppien, kokoelmien ja virheiden käsittelyyn, iterointiin, IO-operaatioihin, säikeistykseen ja prosessien hallintaan, sekä joukon makroja.


title: Rust (ohjelmointikieli)

text: Rust-projekti käyttää rustin asentamiseen rustup-työkalua, joka asentaa kohdeympäristöön virallisia kanavia pitkin julkaistun rust-version. Se toimii kaikissa rust-kielen tukemissa käyttöjärjestelmissä, mukaan lukien Windows.


title: Rust (ohjelmointikieli)

text: Rust käyttää kirjastojen ja valmiiden rust-ohjelmien hallintaan Cargo-paketinhallintaa, joka perustuu Rubyn Bundler-paketinhallintaan. Cargo asentaa "crate"-ohjelmistopaketit crates.io-verkkopalvelusta. Cargo toimii myös työvälineenä rust-ohjelmien rakentamiseen, korvaten historiallisen maken.


title: Rust (ohjelmointikieli)

text: Ohjelmointikieli-insinööri Graydon Hoare aloitti rustin kehittämisen vuonna 2006. Hoare esitteli rustia työnantajalleen Mozilla-säätiössä, jonka jälkeen Mozilla perusti tiimin toteuttamaan rustilla tehdyn selainmoottorin, Servon.


title: Rust (ohjelmointikieli)

text: Steve Klabnik tunnistaa rustin historiassa neljä aikakautta: henkilökohtainen (2006–2010), Graydonin vuodet (2010–2012), tyyppijärjestelmävuodet (2012–2014) ja julkaisuaika (2015 – toukokuu 2016). Kieltä kehitettäessä lähestymistapa on Klabnikin mukaan ollut empiirinen iteraatio, jossa implementoitujen ominaisuuksien toimivuus kokeillaan ennen niiden hyväksymistä.


title: Rust (ohjelmointikieli)

text: Rust 1.0.0 julkaistiin 15. toukokuuta 2015. Julkaisuvuonna rustc-kääntäjän toteutuksessa oli 1410 osallistujaa. Hoare käytti rustin toteuttamiseen aluksi OCamlilla kirjoitettua tulkkia. Nykyisin rust on kirjoitettu rustilla.


title: Rust (ohjelmointikieli)

text: Klabnikin mukaan projektissa pidetty tärkeänä itse kielen ominaisuuksien lisäksi ekosysteemiä, työkaluohjelmia, vakautta ja yhteisöä. Rust-yhteisössä tärkeitä ovat myös käytöskoodi, inhimillinen käytös ja turhan työn automaatio. Rust-projektin koodirepositorio tervehtii automaattisesti uusia toteuttajia, ja muutokset koodikantaan valitaan formalisoidun automaation avulla, jotta vältytään sosiaalisilta ristiriitatilanteilta.


title: Rust (ohjelmointikieli)

text: Rust-koodia käyttävät muun muassa Firefox-selain versiosta 45 lähtien, Dropbox. Skylight.io-rubygem sisältää rustin ja sen on raportoitu kaatuneen vain kahdesti neljän vuoden aikana.


title: Yön eläimet

text: Yön eläimet () on vuonna 2016 ensi-iltansa saanut yhdysvaltalainen psykologinen jännityselokuva, jonka on ohjannut ja käsikirjoittanut Tom Ford. Se perustuu Austin Wrightin romaaniin "Tony and Susan" vuodelta 1993. Elokuvan pääosissa näyttelevät Amy Adams, Jake Gyllenhaal, Laura Linney, Aaron Taylor-Johnson, Michael Shannon, Isla Fisher ja Armie Hammer.


title: Yön eläimet

text: Elokuva sai ensi-iltansa Venetsian elokuvajuhlilla 2. syyskuuta 2016. Aaron Taylor-Johnson palkittiin roolistaan parhaan miessivuosan Golden Globella.


title: Yön eläimet

text: "Yön eläimet" on saanut kehuja elokuvakriitikoilta. Arvosteluja keräävä sivusto Rotten Tomatoes on laskenut elokuvalle pistemäärän 79 prosenttia, perusteena 34 arvostelua, joiden keskimääräinen arvosana on 7,4/10. Metacriticissä elokuvalla on 75 pistettä 100:sta, mikä merkitsee ”yleisiä kehuja”.


title: Yön eläimet

text: "Yön eläimet" palkittiin Venetsian elokuvajuhlilla tuomariston palkinnolla.


title: Canadan Sanomat

text: Canadan Sanomat oli Thunder Bayssa vuosina 2001–2012 ilmestynyt kanadansuomalainen sanomalehti.


title: Canadan Sanomat

text: Kun Thunder Bayssä ilmestynyt "Canadan Uutiset" lakkasi vuonna 2000, lehden entinen työntekijä Aarre Ertolahti perusti sen tilalle uuden lehden "Canadan Sanomat". Se ilmestyi aluksi kerran viikossa ja myöhemmin kahdesti kuukaudessa. Torontolaisen "Vapaan Sanan" kustannusyhtiö Vapaa Sana Press osti "Canadan Sanomat" vuonna 2005. Lehdet yhdistettiin Torontossa ilmestyväksi "Kanadan Sanomiksi" vuonna 2012.


title: Toronton Viikko Uutiset

text: Toronton Viikko Uutiset (vuodesta 1936 lähtien "Viikko Uutiset") oli Torontossa vuosina 1931–1937 ilmestynyt kanadansuomalainen sanomalehti.


title: Toronton Viikko Uutiset

text: Lehden julkaisija oli Paul Saarimäki, jonka isä Adiel (Aati) Saarimäki oli aikaisemmin julkaissut epäsäännöllisesti "Nuori Kanada" -nimistä lehteä. "Toronton Viikko Uutiset" oli pieni viikkolehti, jonka sisältö koostui etupäässä paikallisista uutisista ja mainoksista sekä Toronton suomalaisyhteisön kuulumisista. Poliittisesti lehti pyrki olemaan neutraali. Sen levikki lienee ollut tuhannen kappaleen tienoilla. Lukijakirjeiden perusteella "Viikko Uutisilla" oli levikkiä Toronton lisäksi myös Montrealissa sekä Timminsin ja South Porcupinen ”kultavyöhykkeellä”.


title: Toronton Viikko Uutiset

text: Lehti painettiin "Vapaan Sanan" kirjapainossa, jossa Saarimäki työskenteli latojana. "Vapaan Sanan" kustannusyhtiö osti "Viikko Uutiset" syksyllä 1937, jolloin lehti lopetettiin. Saarimäki ja "Viikko Uutisten" toimittaja Aarne Kuitunen siirrettiin samalla "Vapaan Sanan" toimitukseen.


title: Hatšapuri

text: Hatšapuri on georgialainen juustotäytteinen piiras.


title: Hatšapuri

text: Hatšapurin alkuperästä ei ole varmuutta. Yhden teorian mukaan se on kehittynyt roomalaisten sotilaiden mukanaan tuomasta pizzan edeltäjästä. Euroopassa ei vielä tuohon aikaan ollut tomaatteja, joten pizzan alkumuoto on saattanut koostua leivästä ja juustosta hieman hatšapurin tapaan. Vuonna 2009 järjestetyn kyselyn mukaan 88 % georgialaisista pitää hatšapuria pizzaa parempana.


title: Hatšapuri

text: Georgian eri alueilla valmistetaan eri tyylisiä hatšapureja. Esimerkiksi imeretiläistä hatšapuria kutsutaan nimellä "Imeruli", svanetialaista "kubdari" ja samegrelolaista "Megruli". Valmistettaessa käytettävät raaka-aineet vaihtelevat hieman tyylistä riippuen. Hatšapurin pääraaka-aineet ovat jauhot, juusto, voi, kananamuna, maito ja hiiva. Taikina on jogurtti- tai hapankermapohjainen. Täytteeseen käytetään suolajuustoja, kananmunia ja voita. Piiras on perinteisesti paistettu valurautaisella paistinpannulla.


title: Dorothy M. Johnson

text: Dorothy Marie Johnson (19. joulukuuta 1905 McGregor, Iowa, Yhdysvallat – 11. marraskuuta 1984 Missoula, Montana, Yhdysvallat) oli yhdysvaltalainen kirjailija, jonka tunnetuinta tuotantoa ovat lännennovellit.


title: Dorothy M. Johnson

text: Dorothy Marie Johnson oli Lester Eugene Johnsonin ja Mary Louisa Barlowin ainoa tytär. Pian hänen syntymänsä jälkeen perhe muutti Montanaan.


title: Dorothy M. Johnson

text: Hän alkoi kirjoittaa työkseen samalla kun hän kävi Whitefish High Schoolia. Hän työskenteli The Daily Inter Laken paikallistoimittajana Kalispellissa Montanassa. Ennen lyhyttä avioliittoaan hän opiskeli collegessa englannin kieltä ja kirjallisuutta.


title: Dorothy M. Johnson

text: Johnsonin kirjallinen ura alkoi 1930-luvulla, jolloin hän myi ensimmäisen lehtiartikkelinsa The Saturday Evening Postiin. Hänen novellinsa "Beulah Bunny" ilmestyi 1935, ja sitä seurasi kolme muuta. Kirjallinen työ keskeytyi toiseen maailmansotaan, kun hän työskenteli ilmavalvonnassa. Tunnetuimmat lännennovellinsa hän kirjoitti sodan päätyttyä. Merkittäviä elokuvia tehtiin myöhemmin kolmesta, nimittäin novelleista "A Man Called Horse" (1950), "The Man Who Shot Liberty Valance" (1953) ja "The Hanging Tree" (1957).


title: Dorothy M. Johnson

text: Johnson opetti 1956-1960 luovaa kirjoittamista Montanan yliopistossa Missoulassa, josta hän itse oli valmistunut 1928. Ennen virkakauttaan ja sen aikana hän kirjoitti runsaasti artikkeleita ja novelleja useisiin aikakauslehtiin. Usein ne perustuivat entisajan lännessä eläneiden henkilöiden, intiaanien ja hänen omassa työssään tapaamiensa henkilöiden haastatteluihin.


title: Dorothy M. Johnson

text: Johnson oli ylpeä pärjäämisestään omillaan epäonnistuneen nuoruuden avioliittonsa jälkeen. Hän sanoi että hänen hautakiveensä olisi kirjoitettava "Paid In Full." Hänen hautansa on Whitefishin hautausmaalla Montanassa, ja siinä lukee vain "PAID". Hän oli kuollessaan 78-vuotias.


title: Aino Kivenmäki

text: Aino Kivenmäki (s. 18. huhtikuuta 1996) on suomalainen kestävyysjuoksija. Hän edustaa Kuortaneen Kuntoa.


title: Aino Kivenmäki

text: Kivenmäki voitti 5 000 metrin juoksun alle 23-vuotiaiden Suomen- ja Pohjoismaiden-mestaruuden 2016 sekä maastojuoksun alle 23-vuotiaiden Suomen-mestaruuden 2017. Hän on saavuttanut 17–22-vuotiaiden sarjoissa SM-mitaleja myös 1 500 ja 3 000 metrin juoksuissa ja 1 500 metrin estejuoksussa sekä voittanut 3 × 800 metrin viestin 17-vuotiaiden Suomen-mestaruuden Kuortaneen Kunnon joukkueessa 2012.


title: Aino Kivenmäki

text: Kivenmäki on sijoittunut Kalevan kisoissa parhaimmillaan neljänneksi 5 000 metrillä 2016. Ensimmäisessä aikuisten Suomi–Ruotsi-maaottelussaan 2016 hän sijoittui 5 000 metrillä viidenneksi ennätysajallaan 17.04,02. Sisäratojen SM-kilpailuissa Jyväskylässä 2017 hän sai pronssia 3 000 metrillä ennätyksellään 9.48,00.


title: Aino Kivenmäki

text: Aino Kivenmäki on kestävyysjuoksija Johanna Peiposen serkku.


title: Pippurimylly (ravintola)

text: Pippurimylly on Turun Martin kaupunginosassa vuodesta 1974 toiminut bistrotyyppinen ruokaravintola. Kun vuotta aiemmin perustettu Kaskenahde on muuttunut Kaskis-ravintolaksi ja vuotta myöhemmin perustettu pizzeria Dennis vaihtanut omistajaa ja konseptia, Pippurimylly on Turun vanhimpia yhä alkuperäisellä konseptilla toimivia ravintoloita Tähti-Baarin (1971) ja Brahen Kellarin (1967) ohella.


title: Pippurimylly (ravintola)

text: Pippurimyllyn avasivat 18. heinäkuuta 1974 helsinkiläiset Osmo ja Helena Ravantti teininuorison suosiossa olleen keskiolutbaari Martinexin tiloihin Stålarminkatu 2:een.


title: Pippurimylly (ravintola)

text: Pippurimyllyn ranskalaiseen keittiöön pohjautuva ruokalista on ollut pitkälti sama läpi vuosikymmenten. Tunnetuimpia annoksia ovat pihvit, kuten ravintolan nimikkopihvi, muunnelma pippuripihvistä. Myös pizzat tulivat Turussa ensimmäisinä listalle Pippurimyllyssä. Kaarevakattoinen ravintolasali seinille kerättyine taidenäyttelyjulisteineen on sekin pidetty lähes alkuperäisasussaan.


title: Pippurimylly (ravintola)

text: Ravintolan nimen keksi Ravanttien perhetuttu, Marimekon perustaja Armi Ratia. Hän myös lahjoitti ravintolalle kultaisen pippurimyllyn, joka on ollut näkyvillä ravintolasalissa.


title: Pippurimylly (ravintola)

text: Pippurimylly on yhä yksi useimmin suositelluista ravintoloista Turun keskustan ulkopuolella.


title: Pippurimylly (ravintola)

text: Pippurimyllyn alakerrassa toimii samojen omistajien pubimaisempi ravintola Hugo, joka avattiin 1993. Ravantin perheen muita ravintoloita ovat Läntisellä Pitkälläkadulla vuodesta 2004 toiminut Kerttu, Läntisen Rantakadun loppupäässä toimivat Rantakerttu ja Hunsvotti sekä Humalistonkadun ja Ratapihankadun kulman Cup & Pint. Kaikki ovat hieman keskustan ulkopuolella toimivia kortteliravintoloita. 1980-luvulla Ravantit pitivät Kiinanmyllynkadulla Pikkumylläriä ja Eerikinkatu 16:ssa Mylläri-Mattia. Ravintoloita hoitaa nyt Ravantin perheen toinen sukupolvi.


title: Brahen Kellari

text: Brahen Kellari on Turun keskustassa Puolalankadulla vuodesta 1967 toiminut Turun vanhin kellariravintola. Vuonna 1888 rakennetussa talossa sijaitsevassa ravintolassa on 110 asiakaspaikkaa, ja sen on vuodesta 1997 omistanut Hessu Martikainen.


title: Brahen Kellari

text: Brahen Kellarissa on järjestetty pimeydessä nautittavia illallisia.


title: Brahen Kellari

text: Samaan yritykseen nimeltä Mar-La Ravintolat Oy kuuluu läheisellä Yliopistonkadun kävelykadulla toimiva Café Brahe.


title: Fis-duuriasteikko

text: Fis-duuriasteikko on Fisistä alkava sävelasteikko, johon kuuluvat sävelet Fis, Gis, Ais, H, Cis, Dis, Eis ja Fis. Fis-duurin rinnakkaissävellaji on dis-molli ja muunnossävellaji on fis-molli. Fis-duurin subdominanttisointu on H-duurisointu ja dominanttisointu on Cis-duurisointu.


title: Fis-duuriasteikko

text: Fis-duuri on yksi harvimmin käytettyjä sävellajeista. Se mielletään usein vaikeaksi soittaa, koska siinä on kuusi ylennystä. Fis-duuria vastaa enharmonisesti Ges-duuri, jossa on kuusi alennusta.


title: Q (täsmennyssivu)

text: Q voi viitata esimerkiksi seuraaviin:


title: 3,5-dikloorianiliini

text: 3,5-dikloorianiliini (CHNCl) on aniliinin kloorattuihin johdannaisiin kuuluva aromaattinen orgaaninen yhdiste. Yhdistettä voidaan käyttää orgaanisen kemian synteeseissä muun muassa maatalouskemikaalien valmistamiseen.


title: 3,5-dikloorianiliini

text: Huoneenlämpötilassa 3,5-dikloorianiliini on valkoista tai kellertävää kiteistä ainetta. Yhdiste liukenee vain niukasti veteen, mutta paremmin esimerkiksi etanoliin.


title: 3,5-dikloorianiliini

text: 3,5-dikloorianiliinia valmistetaan m-diklooribentseenin ja ammoniakin välisellä reaktiolla. Yhdistettä käytetään fungisidien kuten iprodionin, klotsolinaatin, prosymidonin ja vinklotsoliinin valmistamiseen.


title: Fitchburgin Sanomat

text: Fitchburgin Sanomat (vuodesta 1938 lähtien "Viikkolehti") oli Massachusettsin Fitchburgissa vuosina 1930–1938 ilmestynyt amerikansuomalainen sanomalehti.


title: Fitchburgin Sanomat

text: "Fitchburgin Sanomat" oli pieni viikkolehti, jota julkaisi paikallisen Kansalliskirkon seurakunnan pastori Matti Anttonen. Vuonna 1938 lehti myytiin Jallu Honkoselle, joka muutti sen nimeksi "Viikkolehti". Seuraavana vuonna sen osti "Raivaajan" kustannusyhtiö.


title: Magna Carta Holy Grail

text: Magna Carta Holy Grail (myös muodoissa Magna Carta... Holy Grail ja Magna Carta: Holy Grail) on vuonna 2013 julkaistu Jay Z:n kahdestoista (12.) studioalbumi. Se oli aluksi ladattavissa ilmaiseksi, ja tuli myyntiin albumin muodossa neljä päivää myöhemmin, 8. heinäkuuta 2013. Albumilla vierailevat Nas, Justin Timberlake, Rick Ross, Beyoncé ja Frank Ocean. Albumia promotoitiin Samsungin esittämillä mainoksilla.


title: Magna Carta Holy Grail

text: ”Magna Carta Holy Grail” sai kriitikoilta kehnon vastaanoton; monet eivät pitäneet albumin teemasta, toisten mukaan albumin kappaleet toistivat itseään liikaa. Tästä huolimatta albumi menestyi yleisön keskuudessa hyvin, ja oli Yhdysvalloissa Billboard 200 -listan ykkösenä. Lisäksi se oli ykkösenä myös Kanadan, Sveitsin ja Britannian singlelistoilla, toisena Australian singlelistalla sekä Suomen virallisen listan sijalla 17.


title: Magna Carta Holy Grail

text: Albumi on myynyt Yhdysvalloissa 2× platinaa (2 milj. kpl), Kanadassa platinaa (80 000 kpl) ja Isossa-Britanniassa kultaa (100 000 kpl).


title: Magna Carta Holy Grail

text: ”Magna Carta Holy Grail” oli 2014 Billboard Music Awardsissa ehdolla parhaaksi rap-albumiksi.Bonuskappaleet:


title: Idän Uutiset

text: Idän Uutiset oli Massachusettsin Worcesterissa ja Fitchburgissa vuosina 1896–1899 ilmestynyt amerikansuomalainen sanomalehti.